Әлшәй районы Ким ауылынан Руслан Ғәлләмовҡа ярҙам кәрәк - Bash.News\nӘлшәй районы Ким ауылынан Руслан Ғәлләмовҡа ярҙам кәрәк\nӘлшәй районы Ким ауылынан Руслан Ғәлләмовҡа ярҙам кәрәк https://bash.news/news/108490_lshj_rajony_kim_auylynan_ruslan_llmova_yaram_krk/?lang=bash\n26 окт 2019, 22:09\nРеспубликаның төп телеканалында «Русфонд» хәйриә фонды менән берлектәге проект дауам итә. Бөгөнгө видеояҙма геройыбыҙ – Әлшәй районы Ким ауылынан Руслан Ғәлләмов. Ете йәшлек малайға икенсе дәрәжә ике яҡлы нейросенсор ҡолаҡҡа ҡатылыҡ диагнозы ҡуйылған. Уға 115 мең 212 һумлыҡ ишетеү аппараттары талап ителә. БСТ каналы хәбәрсеһе Гөлназ Хәйбуллина дауам итә.\nРусландың һул ҡолағы нисек тә булһа һүҙҙәрҙе айырһа, уң ҡолағы бөтөнләй ишетмәй. Малай ҡолаҡҡа ҡатылыҡ менән яфалана. Диагноз тыумыштан түгел, йыл ярым элек кенә ҡуйылған. Малай быға тиклем йылына дүрт-биш тапҡыр һыуыҡ тейеүҙән сирләгән, ныҡ йүтәлләй.\nДауалау курстары үтеүгә ҡарамаҫтан, сәләмәтлегендә ыңғай үҙгәрештәр күҙәтелмәй. Киреһенсә, малай тауыштарға иғтибар итмәй башлай. "Руслан хәҙер ишетеү аппараты менән бәйле, тик ҡоролма арзан хаҡҡа һатып алынғанға күрә – йөрөтөүе уңайһыҙ," - ти әсәһе.\nИлзинә Ғәлләмова: “Аппаратты улым бик яратып бөтмәй, мәктәптән ҡайта ла алып ташлай. Уңайһыҙ, ҡыйын, ти. Ул үҙе аңлай аппараттың кәрәклеген. Ул үҙе лә әйтә – ҡасан яңы аппарат алаһығыҙ тип”.\nРеспублика балалар клиник дауаханаһында ла Русланға заманса ишетеү аппараттары алырға ҡушалар. Тик ҡоролма ҡиммәт – 115 мең һумдан ашыу аҡса талап ителә. Был сумманы ғаилә яңғыҙы ғына йыя алмай. Ата-әсәнең айлыҡ хеҙмәт хаҡы бәләкәй.\nҒәмилә Ғәлләмова, Русландың өләсәһе: “Дауалау булмай тигәстәре көн һайын иланыҡ. Ул бит үҫә. Бына ишетмәгәс, уҡыуынан да артта ҡала. Тиҙерәк аппарат булһа, ҡыуып етер ине иптәштәрен”.\nРуслан конструктор йыйырға ярата, машиналар менән ҡыҙыҡһына. Киләсәктә поезд машинисы булырға теләй. Хыялын тормошҡа ашырыу өсөн мәктәптә тырышып уҡырға кәрәклеген дә яҡшы аңлай. һөйләшеүе генә ауыр\nРусландың сәләмәтлеген яҡшыртыу өсөн ни бары заманса ишетеү аппараттары кәрәк. Ғаилә изге күңелле кешеләрҙең ярҙамына мохтаж. Һәр кем Хәйриә проектына ҡушыла ала. Бының өсөн 5542 һандарына «DETI» һүҙен яҙып ебәреү ҙә етә. Бер смс-хәбәр хаҡы – 75 һум. Мобиль оператор аҡсаны күсереүҙе һорағанда раҫлау талап ителә. Шулай уҡ интернетта rusfond.ru/Bashkortostan сайтына инеп, иғәнәнең башҡа төрөн дә һайларға мөмкин. Мәрхәмәтле, берҙәм булайыҡ.\nӨфөнән ике йәшлек Арыҫлан Сәлимгәрәев тыумыштан йөрәк сиренән интегә\n21:47, 26 сен\nӨфө ҡалаһында йәшәүсе Виктория Попковаға ярҙам кәрәк!\n00:17, 31 июл\nЯңауылда йәшәүсе кескәй Даянға ярҙам талап ителә\n22:04, 21 июн


Башҡортостанға “Алтын йондоҙ” ҡайта | ГТРК «Башкортостан» — Новости Уфы и РБ\nИртәгә йылдың иң мөһим даталарының береһе — Бөйөк Еңеү көнө. Был байрамды беренсе тапҡыр ил халҡы өйҙә билдәләй. Өфөлә үтәсәк парадты тик онлайн рәүештә күҙәтергә мөмкин. Шулай уҡ халыҡ телевизор һәм интернет киңлектәре аша тарихи ваҡиға шаһиты ла була ала. 9 май көнө Миңлеғәле Шайморатовтың юғары Дәүләт наградаһы “Алтын йондоҙ” миҙалы республиканың Милли музейына тапшыраласаҡ. Теманы Нәркәс Йосопова дауам итә.\nРетро мотоциклдар һәм Совет осорондағы автомобилдәр. Был хәрби техникаларҙың барыһы ла 9 май, сара барышында күрһәтеләсәк. Һуғыш афәтен йәнләндереүсе техника Рәсәй Геройы Миңлеғәли Шайморатовтың «Алтын Йондоҙ» миҙалын ҡаршы алырға йәлеп ителгән. Бөйөк Еңеү көнө быйыл халыҡ күңелендә, айырыуса, һаҡланып ҡалыр, тип көтөлә.\nМиңлеғәли Шайморатовтың юғары наградаһын 9 май көнө Мәскәүҙән махсус рейс менән алып киләләр. Тантаналы сара «Өфө» аэропортының осоу-ултырыу һыҙатынан уҡ башлана.\nПарадта ҡатнашыусылар һаны сикле һәм уларҙың һәр береһе махсус битлектә ҡатнаша.\n“Алтын Йондоҙ” миҙалын Рәсәй Геройы Николай Злобин ҡаршы аласаҡ. Билдәле булыуынса, Николай Злобин хеҙмәт иткән отряд Миңлеғәли Шайморатов исемен йөрөтә.\nГенерал-майорға Рәсәй Геройы исемен мәңгелләштереү тураһында Указға Владимир Путин быйыл март айында ҡул ҡуйғайны. “Алтын Йондоҙ” миҙалы менән хәрби колонна Бөйөк Еңеү көнөндә башҡаланың үҙәк урамдарын үтеп сыҡҡас, Совет майҙанына юлланасаҡ. 1942-се йылдың март айында тап ошо урында халыҡ легендар 112-се Башҡорт кавалерия дивизияһын тантаналы рәүештә фронтҡа оҙатҡан. Шуға ла көтөп алынған юғары награда ла тарихи урында Милли музейға тапшыраласаҡ. Ҙур сарала, быйыл, ҡыҙғанысҡа ҡаршы, ветеран һәм республика халҡы ҡатнашмай.\nСараны теләгән һәр кем онлайн рәүештә ҡарай аласаҡ. Тура эфир “Башҡортостан 24”, “Башҡорт юлдаш телевидениеһы”, “Вся Уфа” телеканалдарында һәм интернетта Ютуб каналында барасаҡ.


ҠЫШҠЫ КАНИКУЛ ҠЫҪҠАРА\nРәсәй Хѳкүмәте Премьер-министры Дмитрий Медведев 2014 йылда ял кѳндәрен күсереү тураһында ҡарарға ҡул ҡуйҙы.\nАлдағы Яңы йыл каникулдары һигеҙ кѳн—1 ғинуарҙан 8-енә тиклем дауам итәсәк. 4 һәм 5 ғинуарҙағы ял кѳндәре каникул осорона тура килгәнлектән, РФ Хеҙмәт кодексының 112-се статьяһының 2-се бүлегенә ярашлы, хеҙмәткәрҙәр ял һәм байрам кѳндәрен рациональ файҙалана алһын ѳсѳн, 2 майға һәм 13 июнгә күсерелә.\n2014 йылдың 23 феврале ял кѳнѳнә—йәкшәмбегә тура килеү сәбәпле, был ял кѳнѳн 3 ноябргә күсерергә тәҡдим ителде. Шулай итеп, киләһе йылдың ноябрендә Рәсәй халҡын дүрт кѳн рәттән ял итеү кѳтә: 1 ноябрҙән 4-нә тиклем.\nҮрҙә әйтеп үтелеүенсә, Яңы йыл каникулдары 1 ғинуарҙан 8-енә тиклем дауам итәсәк. Ватанды һаҡлаусылар кѳнѳндә 22 һәм 23 февраль ял кѳндәре буласаҡ. Мартта ил халҡы 8 марттан 10-на тиклем ял итәсәк.\nМай байрамдары 1 майҙан 4-енә тиклем һәм 9 майҙан 11-енә тиклем дауам итә. Рәсәй кѳнѳндә лә дүрт кѳн ял итәсәкбеҙ: 12 июндән 15 июнгә тиклем.\nБыйыл ноябрҙә Рәсәй халҡы ѳс кѳн рәттән ял итә. 4 ноябрь—Халыҡтар берҙәмлеге кѳнѳ дүшәмбегә тура килгәнлектән, байрам кѳнѳн күсерергә тура килмәйәсәк. 2, 3 һәм 4 ноябрь ял һәм байрам кѳндәре булып тора. 1 ноябрь—йомалағы эш кѳнѳ 1 сәғәткә ҡыҫҡартылмай.


“Журналист һөнәр түгел, ул – диагноз” » «Йәшлек» гәзите | Газета "Йэшлек"\nГазета "Йәшлек" » Яңылыҡтар архивы » “Журналист һөнәр түгел, ул – диагноз”\n20.09.2013 “Журналист һөнәр түгел, ул – диагноз”\nОшо көндәрҙә элекке хеҙмәттәшем Людмила Кашапованың “Молодежная газета” тарафынан абруйлы премияға тәҡдим ителеүе хаҡында ишетеп, ҡыуаныс кисерҙем. Был журналист ысын кимәлендә Шәһит Хоҙайбирҙин исемендәге премияға лайыҡ.\nТанышыуыбыҙ әллә ҡасан, бынан 19 йыл элек, Өфө районының “Өфө үҙәндәре” гәзитендә булды. Людмила Кашапованың журналист булараҡ эшмәкәрлегенән бер-ике тарих ҡына һөйләмәксемен.\nБер көндө коллегам Өфө районының эске эштәр бүлеге хеҙмәткәрҙәре менән репортаж эшләргә китте. Дежур часть милиционерҙары уны төндә юл-транспорт һәләкәте булған урынға алып барған. Миловка янында трактор ауған. Тракторсының кабинаға башы һәм ҡулы ҡыҫылған да, бер нисек тә сығара алмайҙар. Ауыр техникаға көс етерлек әмәл юҡ, ә ярҙам килеүен көтөргә кәрәк. Һәр минут ҡәҙерле. Булған ғына кешеләр, тракторсыны ҡотҡарабыҙ тип, арыу көс түгә, беҙҙең Кашаповаға ла өлөш тейә. Ситтә ҡалыу тураһында уйлау ҡайҙа. Ярым иҫерек ирҙе ҡотҡарҙылар. Людмила аҙаҡ көн буйына ауырыҡһынып ятты. Уға ошо ҡотҡарыу операцияһында туранан-тура ҡатнашҡанында бала табырға ла күп ҡалмағайны…\nИкенсе бер ваҡиға. Тәүгеһенән һуң бер нисә көн генә үткәйне. “Больничный” алырға ла уйламаған Людмиланы машина менән һауыу операторҙары конкурсын яҡтыртырға ебәрҙеләр. Ярышта журналистың яҡташтары – Михайловка һауынсылары еңһә лә, Кашаповаға ауырғараҡ тура килде. Элекке юлдарҙың нисегерәк булыуын күҙ алдына килтерәһегеҙҙер. Соҡор-саҡыр, текә боролоштар… Ҡыҫҡаһы, хеҙмәттәшебеҙ сабыйын алдан тыуҙырыу хәүефе менән дауаханаға эләкте. Ә мәҡәләне гәзиттең киләһе һанына уҡ өлгөртөргә кәрәк ине. Гәзиттең баш мөхәррире Людмила Савенко (әлегәсә ошо йөктө тарта) – бик талапсан етәксе, уның әйткәнен тулыһынса үтәргә тырыша торғайныҡ. Һәм бына гәзит сығырҙан алда миңә Людмила Кашапова шылтыратып, дауаханаға килергә ҡушты. Барһам… бер ҡулынан “капельница” бауҙары һуҙылған, ә икенсеһе менән алдында ятҡан ҡағыҙға шәп-шәп ниҙер яҙа. Әлбиттә, был уның һауынсылар бәйгеһенән репортажы ине!\nБына шундай журналист ул. Яуаплы, һәләтле, ғәҙел. Людмила Кашапова һәр кемгә ярҙамға килергә әҙер. Уның янына алданған “өлөшсөләр” ҙә, үҙҙәренең иғтибарһыҙлығы арҡаһында бурысҡа батыусылар ҙа, һатыусылар тарафынан зыян күреүселәр ҙә, әҙ тәьмин ителеүселәр ҙә – барыһы, барыһы ла үҙ проблемалары менән йыш килә. Күп осраҡта “Молодежная газета” хәбәрсеһе башланғысы менән суд эше лә асылып, ҡыйырһытылыусылар файҙаһына тамамлана. Журналист тырышлығының һөҙөмтәһе булып, баҫмала яҡшы материал сыға, үҙенә уның ярҙамын тойған гәзит уҡыусылары рәхмәт һүҙҙәре яуҙыра.\nХәниф СӨНӘҒӘТУЛЛИН фотоһы.


Ауыл ерендә кооперация социаль-иҡтисади мәсьәләләрҙе уңышлы хәл итеүҙең һөҙөмтәле юлы\nБыл турала бөгөн Хужалыҡ итеүҙең бәләкәй формаларына дәүләт ярҙамы буйынса өсөнсө Бөтә Рәсәй семинар кәңәшмәһендә билдәләнде. Фекер алышыуҙа Рәсәй ауыл хужалығы министрының ауыл биләмәләрен үҫтереү департаменты етәксеһе Владимир Свеженец, ил төбәктәренең тармаҡ министрлыҡтары вәкилдәре, Башҡортостандың район-ҡалалар вәкилдәре, аҙыҡ-түлек сәнәғәтселәре ҡатнашты. Конгресс холл фойеһында иһә Башҡортостан тауар етештереүселәренең бай күргәҙмәһе ойошторолдо.\nЙәйҙең һалҡын килеүенә ҡарамаҫтан, Шаран баҫыуҙарында еләк күптән бешкән. Уңдырышлы тупраҡта миҙгел хазинаһының төрлө сорттары өлгөрә. Фермерҙар уны күптән инде күрше республика һәм өлкәләргә оҙата. Яңыраҡ Өфөнөң сауҙа үҙәктәре менән дә килешеү төҙөлгән.\nНөгөш буйында саф кәзә һөтөнән тәбиғи сыр етештереү яйға һалынған. Хужалыҡ етештергән продукцияның күләме бәләкәй, әммә ихтыяж юғары.\nБашҡортостан Рәсәйҙең ауыл хужалығы мәркәзенә әйләнә бара. Республикала етештерелгән аҙыҡ-түгел продукцияһы сифатлы, тәмле, экологик яҡтан таҙа. Шуға ла ил төбәктәре Башҡортостан менән бик теләп хеҙмәттәшлек итә. Һуңғы ваҡытта ғына республика ауыл хужалығы буйынса бер нисә Бөтә Рәсәй форумын ҡабул итте. Тимәк уртаҡлашыр өсөн тәжрибә, күрһәтер өсөн ҡаҙаныштар ҙа бар.\nАуыл хужалығында әле төп мәсьәлә бәләкәй етештереүселәрҙең тарҡаулығы. Күләмдәре бәләкәй булғанлыҡтан улар ҙур сауҙа ойошмаларына сыға алмай. Һөҙөмтәлә супермаркет кәштәләрендә уларҙың тауары юҡ кимәлендә.Тылсымлы сылбырҙы бары тик кооперация өҙә ала тигән фекерҙә белгестәр. Көстәрен бергә туплаусыларға хөкүмәт тә ярҙам ҡулы һуҙырға әҙер.\nРәсәй ауыл хужалығы министрлығының ауыл бимләмәләрен үҫтереү департаменты етәксеһе Владимир Свеженец та кооперация мәсьәләһенә туҡталды. Шул уҡ ваҡытта ауыл ерендә йәштәрҙең төпләнеүен тәьмин итеү өсөн социаль инфраструктура тураһында ла оноторға ярамай тип билдәләне ул телмәрендә. Уның фекеренсә,торлаҡ төҙөлөшө, ауылдарҙы газ, электр, һыу селтәренә тоташтырыу , мәғариф һәм мәҙәниәт усаҡтарының эшләп тороуы , йәғни уңайлы йәшәү мөхите, урындарҙа тауар етештереү күләменә туранан-тура йоғонто яһай.\nӨфөлә үткән Бөтә Рәсәй күсмә кәңәшмәһе алдынан Рәсәй хөкүмәте премьер-министры Дмитрий Медведев ауыл хужалығы өсөн берҙәм төбәк субсидияһы күләмен 4 миллиард һумға тиклем күтәрҙе. Был илебеҙҙең субьекттары, шул иҫәптән Башҡортостанда эш башлаусы фермерҙарға дәүләт ярҙамы арттырыла тигән һүҙ.


Бәйге — Башҡорт Википедияһы\nБәйге (ҡырғ. байге — приз; ҡаҙ. һәм татар. бәйге /bæjˈge/; үзб. Poyga) — күпселек төрки халыҡтарында — (алтайҙарҙа, башҡорттарҙа, ҡаҙаҡтарҙа, ҡырғыҙҙарҙа, татарҙарҙа һәм үзбәктәрҙә боронғо һәм популяр булған ат сабыштарының төрө).\nБәйге — соҡор-саҡырлы урындар буйлап оҙон дистанцияға (5-15 саҡрым, үткән заманда 50 саҡрымдан да күберәк) ат сабышы, унда һыбайлының таһыллығы мөһим роль уйнай. Уның барлыҡҡа килеүе күсмә тормош алып барыу, аттарҙы оҙон юлға әҙерләү менән бәйле. Хәҙерге көндәрҙә бәйге ипподромдарҙа үткәрелә. Ҡайһы саҡ иң башта төркөмдән айырылырға мөмкинлек биреп, аҙаҡ шул һыбайлы артынан ҡыуыу рәүешендә лә үтерелергә мөмкин.\n1 Бәйге төрҙәре\n1.1 Аламан бәйгеһе\n1.2 Ҡонан бәйгеһе\nБәйге төрҙәре[үҙгәртергә | вики-тексты үҙгәртергә]\nАламан бәйгеһе[үҙгәртергә | вики-тексты үҙгәртергә]\nСоҡор-саҡырлы урындарҙа ҙур араға ат сабыштары. Бындай бәйгелә өс йәште үткән оло йылҡы малы ғына ҡатнаша. Ярыштың дистанция оҙонлоғо буйынса берҙәм талаптар юҡ. Ҡаҙағстанда күбеһенсә 21 һәм 31 саҡрымлыҡ юл һайлана. Бик һирәк булһа ла 50 һәм 100 саҡрымға ла бәйге үткәрелә.\nАт сабыштарының бындай төрө аттарҙың сыҙамлығына иҫәп тотоп үткәрелә, шуға күрә ғәмәли тәжрибә буйынса, Аламан бәйгегә аҫыл тоҡомло таҙа ҡанлы юртаҡтарҙы ҡатнаштырмайҙар (инглиз, ғәрәп, ахалтекин һәм башҡа менге аттары). Аламан- бәйгелә Ҡаҙағстан, Ҡырғыҙстандың урындағы тоҡом аттары ғына ҡатнаша алған.\nҠайһы саҡ аламан бәйгеһендә (ҡаҙаҡтар), ғәҙәттә утыҙҙан алып илле саҡрымға тиклем алыҫлыҡҡа бөркөт менән ярыша, юртаҡтар версты (1067 м) минут ярымда үтә, ә ҡайһы берҙә минут та егерме секундта үтә» (Владимир Даль «Бикәй һәм Мәүләнә», 1836 йыл). Билдәле рус энциклопедисының мәғлүмәттәре 1881 йылда үткәрелгән Букеев Ордаһы (1 мин. 37 сек) һәм 1912 йылдағы «Бөйөк Кесе Кәмин аламан бәйге»һе (1 мин. 35 сек. – Рәсәйҙең рәсми рекорды) һөҙөмтәләре менән тап килә.\nҠонан бәйгеһе[үҙгәртергә | вики-тексты үҙгәртергә]\nИке йәшлек тайҙар бәйгеһе.\nБыл Урта Азия һәм Ҡаҙағстан халыҡтарының тигеҙһеҙ урындарҙа үткәрелгән бәйгеһе. Хәҙерге көндәрҙә ла үткәрелә. Мәҫәлән, колхоз, совхоз һәм йылҡы заводтары һыбайлыларының 1980 йылда өйрәтелмәгән аттарҙа балалар ҡатнашлығында үткәрелгән XXIII Бөтә Союз ярыштарына 6000 дистанцияға бәйге индерелә.\nАламан бәйге, Ҡаҙағстан менән Ҡырғыҙстанда киң таралған бәйгеләрҙән ҙанала. Рәсми бәйге. Йәғни ҙур араға ярыш, Ҡаҙағстандың Алма- Аты өлкәһе Күкбоҫтау ҡасабаһы «Аламан» ипподромында, Талдыҡорған ҡалаһының Талдыҡорған ипподромында, Ҡарасай районы Райымбәк ҡасабаһының яңы ипподромында, Ҡаҙағстандың административ бүленеш биләмәләрендә йылына бер нисә тапҡыр үткәрелә. Рәсми булмаған бәйгеләр күпкә йышыраҡ үткәрелә: һәр төрлө байрам, иҫтәлекле дата, туй тантаналары, ата-әсәләрҙең юбилейы йә уларҙы иҫкә алыу уңайынан теге йәки был ауыл, ҡасабаларҙа бәйге үткәреүгә сәбәп була.\nБәйге — ҡаҙаҡтарҙың, ҡырғыҙҙарҙың, татарҙарҙың, башҡорттарҙың традицион милли күңел асыу сараһы, бәйге үткәреү уларҙың ҡанына һеңгән. Шуның өҫтәүенә, дөйөм иҡтисади күтәрелеш менән бергә, ауыл халҡының матди хәле лә яҡшырҙы. Мал һаны артҡан һайын, ит һатыуҙан килгән килем дә үҫә, натураль хужалыҡ тотҡанлыҡтан һәм һәр саҡ аҙыҡ-түлек һатып алыу кәрәклеге булмағанлыҡтан, халыҡтың сығымдары сикләнгән. Тупланған аҡсаны һәр төрлө байрамдарҙың һәм туйҙарҙың айырылғыһыҙ өлөшө булған бәйгегә тотонмай, башҡаса ҡайҙа тотонорға?\n«Берәй ауыл кешеһе ниндәй ҙә булһа байрам уңайынан бәйге үткәрергә уйлаһа, был туралағы хәбәр шунда уҡ тирә-яҡҡа тарала, — тип һөйләй йылҡы тотоусы һәм ат йәнле кеше, Алма-Аты өлкәһенең Эске эштәр бүлеге начальнигы урынбаҫары, полиция полковнигы Жомахан Шортанбаев. — күпселек осраҡта, приз фонды ат сабышы башланғанға тиклем йә бер ай элек, йә 20 көн ҡалғас та иғлан ителә. Был бәйге еңеүсеһенә автомобиль тейеш. Бәйгене ойоштороусының хәленә ҡарап, әллә ни ҡыйбатлы булмаған Жигули („ВАЗ“) автомобиле, йәки „Урал“ мотоциклы булырға ла, ҡыйбатлы иномарка булырға ла мөмкин. Ҡайһы саҡ беренсе урын өсөн аҡсалата приз, мәҫәлән, биш мең доллар күләмендәге бүләкләү ҙә ҡуйыла. Өлкә буйлап туйҙан туйға үҙ аттарын бәйгегә ҡатнаштырыу өсөн күсененеп йөрөп аҡса эшләүселәр ҙә бар. Үкенескә күрә, беҙҙә аттың бәйгелә нисә саҡрым үтергә тейешлеге буйынса берҙәм талаптар юҡ. Өлкән юртаҡтар өсөн үткәрелгән аламан бәйгеһендә ул 27, 31 саҡрым. К үп кенә ғәрәп юртаҡтары һәм таҙа ҡанлы инглиз тоҡомло аттар бындай дистанцияны үтә алмайҙар. Минеңсә, аламан бәйгеһе өсөн 52 саҡрым ара бик ҡулай булыр ине, ә ҡонан бәйгеһендә ҡатнашыусы йәш аттар өсөн 9 саҡрым да етер ине...»\nАт тотҡан кешеләргә, Европаның классик ат сабыштарына ҡарағанда, бәйгелә ҡатнашыу еңелерәк һәм ябайыраҡ. Бәйге – ул аттарҙың сыҙамлығы буйынса ярыш. Аттарҙың беренсе урын яулау мөмкинлеге уның әҙерлегенән һәм сәләмәлегенән тора, сөнки бәйгелә аттың таҙа ҡанлы тоҡомдан булыуы мөһим түгел. Бәйгегә сығарыу өсөн, иғәнә лә, аттың паспорты ла, уның тоҡомо ла мөһим түгел. Ярыш үткәреү географияһы ла шыма бәйгеләрҙән күпкә киңерәк, бәйге даими үткәрелә. Классик ат сабышына ҡарағанда, ул тамашасыларҙа ҙур ҡыҙыҡһыныу тыуҙыра.\nБәйге сабыш булыуҙан бигерәк, күмәк тамашасы өсөн үткәрелгән сара. Мәҫәлән, аламан бәйгенең 30 саҡрымы Алма-Аты ипподромында 15 әйләнәгә тура килә. Ә тамашасылар ябай сабыштарға ҡарағанда оҙағыраҡ янып-көйөп, ярыш өсөн борсолоп, унан йәм алалар. Шул уҡ ваҡытта, йылҡы малы өсөн бәйге иң травматик ярыш төрө һанала.\n↑ БЫУАТТАР АША ЮРТАҠТАРҘА(недоступная ссылка)\nАламан бәйге // Казахстан. Национальная энциклопедия. — Алматы: «Қазақ энциклопедиясы», 2004. — Т. I. — ISBN 9965-9389-9-7.\nтәрж. Аҡбутина Ә.Н. // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nҠаҙаҡ халыҡ байрамдары һәм уйындары\nКөньяҡ Алтай ҡа:аҡтарының халыҡ уйындары 2006 йылдың 9 октябрь көнөндә архивланған.\nМин өйөрҙә йүгерергә әҙер 2016 йылдың 4 март көнөндә архивланған.\nhttps://ba.wikipedia.org/w/index.php?title=Бәйге&oldid=1066343 ҡабул ителгән\nҠырғыҙ милли спорт төрҙәре\nҮзбәк милли спорт төрҙәре\nТатар милли спорт төрҙәре\nБыл бит һуңғы тапҡыр 22:06 30 август 2021 үҙгәртелгән.


«Росспецмаш» ассоциацияһы президенты Константин Бабкин менән эшлекле осрашыу\nБашҡортостан Башлығы Рөстәм Хәмитов Өфөлә «Росспецмаш» ассоциацияһы президенты Константин Бабкин менән осрашты. Осрашыуҙа вице-премьер – Башҡортостандың ауыл хужалығы министры Илшат Фәзрахманов ҡатнашты.\nЯҡтар хеҙмәттәшлекте нығытыу мәсьәләләрен, республикала илдең ауыл хужалығы техникаһын етештереүселәрҙе субсидиялау федераль программаһын ғәмәлгә ашырыу барышын, яғыулыҡтың альтернатив төрҙәрен ҡулланыу мөмкинлектәрен тикшерҙе.\nҺуңғы ете йылда Башҡортостанда 25,6 миллиард һумға яҡынса 20 мең берәмек техника һәм ҡорамал һатып алынған, тип билдәләне төбәк етәксеһе. Атап әйткәндә, республика программаһы буйынса 1,5 меңдән ашыу иген йыйыу комбайны, шул иҫәптән 1 300-ҙән ашыуы «Ростсельмаш» команияһында сығарылған.\n– Беҙ – күләмле, һеҙҙең өсөн әһәмиәтле төбәк. Беҙ һеҙҙең менән төрлө программалар буйынса эшләргә, бергәләп үҫешергә әҙер, – тине Рөстәм Хәмитов.\nРәсәйҙең махсус техника һәм ҡорамал етештереүселәр ассоциацияһы («Росспецмаш» ассоциацияһы) 187 предприятиены берләштерә, улар араһында ауыл хужалығы һәм төҙөлөш-юл техникаһы, аҙыҡ-түлек ҡорамалы, компоненттар, тағылмалар һәм ярымтағылмалар етештереүселәр бар. Уның эшмәкәрлеге дәүләт власы органдарында илдең махсуслаштырылған машиналар эшләү тармағы мәнфәғәттәрен яҡлауға, эске һәм тышҡы баҙарҙа продукцияны үҫтереүгә, техник стандарттар һәм регламенттар әҙерләүгә, экспертизаға, сығарылған техника һәм ҡорамалдың сифатын күтәреүгә йүнәлтелгән.


Шарттар булырға тейеш » Башҡортостан гәзите\n"Башҡортостан гәзите" » Социаль мәсьәлә » Шарттар булырға тейеш\nШарттар булырға тейеш 27.02.2018 // Социаль мәсьәлә\nДонъяуи үҫеш үҙенсәлектәренә бер нисек тә ҡаршы тороп булмай: йылдан-йыл ҡалалар һәм илдәр араһындағы сиктәр киңәйә бара, ҡайҙалыр тиҙ генә барып ҡайтыу, күсеп китеү мөмкинлеге арта. Әммә, бер яҡтан, миграцияның ыңғай яҡтары күп булһа, икенсе яҡтан, төбәктең социаль-иҡтисади үҫеше өсөн был күренештең кире йоғонтоһо ла бихисап.\nЙәштәрҙе генә алайыҡ. Йыл һайын, Берҙәм дәүләт имтиханын тапшырып, һөҙөмтәләрен алғандан һуң, республика мәктәптәрен тамамлаған уҡыусыларҙың байтағы Мәскәү, Санкт-Петербург, Ҡазан, Екатеринбург һәм башҡа ҙур ҡалаларҙағы юғары уҡыу йорттарына документтарын тапшыра. Статистика күрһәтеүенсә, йыл һайын сығарылыш уҡыусыларының яҡынса өстән бер өлөшө тыуған еренән ситтә белем ала башлай. Тағы ла шуныһы: ғәҙәттә, улар араһында имтихандарҙы юғары балдарға тапшырған уҡыу һәм йәмәғәт тормошо алдынғылары өҫтөнлөк итә. Иң аяныслыһы шунда: юғары уҡыу йортон тамамлағас, уларҙың күпселеге ҙурыраҡ мөмкинлектәр көҫәп, сит-ят ерҙә тороп та ҡала. Ҡыҫҡаһы, булдыҡлы, белемле белгестәрҙең – иң яҡшы кадрҙарҙың – тыуған республикаға әйләнеп ҡайтмауы; шулай уҡ Башҡортостанда эшләп йөрөп тә, ҙурыраҡ мөмкинлектәр артынан төрлө өлкә белгестәренең сит ҡалаларға, хатта илдәргә сығып китеүе – республика үҫешенә тотҡарлыҡ яһаусы социаль күренеш. Шуныһы аяныслы – күсеп китеүселәр араһында квалификациялы, белемле кадрҙар күп, уларҙың урынын иһә мигранттар, түбән квалификациялы белгестәр биләй. Күсеүҙең сәбәптәре билдәле – тейешле хеҙмәт шарттарының булмауы, эш хаҡының һәм йәшәү кимәленең түбәнлеге.\nБыл көнүҙәк мәсьәлә һәр ваҡыт – республика етәкселегенең күҙ уңында. Махсус ведомстволар тарафынан миграция сәйәсәте концепцияһы эшләнә, йәштәрҙе ылыҡтырырлыҡ яңы программалар тормошҡа ашырыла. Әммә, күрәһең, был ғына аҙ, ыңғай һөҙөмтәләр тураһында һүҙ йөрөтөргә иртәрәк.\nРеспублика Башлығы Рөстәм Хәмитов күптән түгел рәсми сараларҙың береһендә ошо хаҡта:\n– Республикалағы халыҡтың уртаса йәше 38-ҙе тәшкил итә, Рәсәй буйынса был күрһәткес 40-ҡа тиң. Ошо өҫтөнлөктө төбәк өсөн файҙаланыу фарыз. Йәштәргә килгәндә, йыл һайын 20 меңгә яҡын ҡыҙҙар һәм егеттәр уҡыу өсөн башҡа төбәктәргә юллана. Диплом алғас, Башҡортостанға уларҙың бик аҙ өлөшө генә кире ҡайта, – тине.\nРөстәм Зәки улы әйтеүенсә, йәштәр киләсәктәге пландарын республика менән бәйләһен өсөн төбәктә тейешле шарттар булдырыу мөһим. Бының өсөн, һөнәри йүнәлеш биреү менән бер рәттән, уларҙы эшкә урынлаштырырға, һөнәри йәһәттән социализациялашыуҙа ярҙам күрһәтеү кәрәк. Торлаҡ мәсьәләләрен хәл итеү, квалификацияларын күтәреү, карьера үҫешенә булышлыҡ итеү ҙә – мөһим факторҙар.\n– Төбәктән йәштәр китә икән, тимәк, беҙҙең перспектива юҡ. Беҙ көнәркәшлек шарттарында үҫешә алмаясаҡбыҙ. Шуға ла проблеманы хәл итеүҙә барлыҡ юлдар ҙа яҡшы, – тине Рөстәм Хәмитов.\nӘйткәндәй, йәштәрҙең миграцияһы проблемаһына төптәнерәк күҙ һалһаң, тағы ла бер үҙенсәлек ярылып ята. Башҡортостандағы юғары уҡыу йорттарын тиңһенмәй, иң абруйлы иҫәпләнгән Мәскәү дәүләт университетына йә иһә Бауман исемендәге Мәскәү дәүләт техник университетына уҡырға инһәләр – бер хәл. Ҡайһы саҡта абитуриенттар башҡа ҡалаларҙа бөтөнләй билдәле булмаған өсөнсө сортлы уҡыу йорттарында уҡып йөрөй, әммә яңғырауыҡлы исеме бар – Мәскәүҙә йә иһә башҡа алдынғы ҡалала бит! Был осраҡта сифатлы белем алыу тураһында һүҙ бармай, ә абитуриент йәшәү урынын ғына алмаштырған тигән һүҙ. Тимәк, уны яңы урындағы мөмкинлектәр, эш урынын һайлау перспективаһы ылыҡтыра.\nШулай итеп, республикала ең һыҙғанып эшләү, гөрләтеп йәшәү өсөн тейешле шарттарҙың булыуы фарыз. Шул ваҡытта йәштәр ҙә яҙмышын сит-ят ер менән түгел, ә тыуған Башҡортостаны менән бәйләйәсәк.


Милли кейем көнөнә арналған открыткалар почта әйләнешенә сыҡты // Мәҙәниәт | новости башинформ.рф\n16:06, 20 апреля 2021 Мәҙәниәт\nПочта әйләнешенә Милли кейем көнөнә арналған открыткалар сыҡты. Тематик серия өс открытканан тора, уларҙа көньяҡ башҡорттары ҡатын-ҡыҙҙарының байрам кейеме, йорт старшинаһы кейеме һәм Ҡурған башҡорттары ҡатын-ҡыҙҙарының байрам кейеме төшөрөлгән.\nОткрыткаларҙы республиканың Мәҙәниәт министрлығы менән берлектә Башҡортостан Республикаһының Федераль почта элемтәһе идаралығы сығара башланы.\nОткрыткаларҙың рәсемле яғын башҡорт һәм рус телдәрендәге яҙыуҙар биҙәй. Уларҙың стандарт почта маркаһы бар.\nБашҡорт милли тематикаһына арналған почта продукцияһын элек тә күрергә мөмкин ине. 1933 йылда «СССР халыҡтары» серияһында тирмә һәм аттар янында милли кейемдәге башҡорттар төшөрөлгән марка почта әйләнешенә сығарылды. Шул ваҡыттан алып йөҙ тапҡырҙан ашыу Башҡортостандың күренекле шәхестәренә, уның тарихына, тәбиғәтенә һәм административ ҡоролошона бағышланған конверттар, маркалар, открыткалар донъя күрҙе.\nБылтыр Башҡортостан Башлығы Радий Хәбиров апрелдә һәм октябрҙә республикала Милли кейем көнөн билдәләү тураһындағы указға ҡул ҡуйҙы.\nБашҡортостан Республикаһының Федераль почта элемтәһе идаралығы директоры Ирек Ғәлимов һүҙҙәренсә, башҡорт милли костюмы төшөрөлгән открыткалар коллекционерҙар һәм посткроссерҙар өсөн мөһим әһәмиәткә эйә.\n«Открыткалар менән алмашыу Рәсәйҙең башҡа төбәктәрендә һәм унан ситтә йәшәгәндәрҙе халҡыбыҙҙың мәҙәниәте һәм ғөрөф-ғәҙәттәре менән таныштырыу өсөн шәп мөмкинлек бирә», — тип билдәләне Ирек Ғәлимов.


“Төп бурысыбыҙ – сифатлы ҡанундар сығарыуға нигеҙ һалыу” » Башҡортостан гәзите\n29-07-2016, 01:07 // Йәмғиәт // Баҫып сығарырға\nПарламент контроле тураһында\nДәүләт Йыйылышы – Ҡоролтай парламент контроле кеүек эш алымын әүҙем файҙалана. Беҙ ҡабул иткән закондарҙың үтәлешен, граждандарҙың конституцион хоҡуҡтарының боҙолмауын күҙәтеү, ә улар боҙолған осраҡта парламент тикшереүе үткәреү һәм башҡарма, суд власы органдары менән берлектә проблеманы хәл итеү юлдарын эҙләү вәкәләтенә эйәбеҙ. Ошо норманы үтәү йәһәтенән 2016 йылдың көҙгө сессияһы ҡыҙыҡлы һәм көсөргәнешле булмаҡсы.\nПарламенттағы һигеҙ комитеттың һәр береһе Башҡортостан Республикаһы закондарының үтәлеше тураһындағы мәғлүмәттәрҙе белешә ала. Атап әйткәндә, коллегалар етем балаларҙы торлаҡ менән тәьмин итеү, аҙыҡ-түлектең сифатын һәм хәүефһеҙлеге мәсьәләләрен, коммуналь хеҙмәттәрҙе ҡулланыу нормативтарын өйрәнергә ниәтләй.\nСентябрь айында “хөкүмәт сәғәте”ндә төбәктәге дәүләт һәм урындағы үҙидара органдары эшмәкәрлеге хаҡындағы мәғлүмәттәрҙең асыҡлығын тәьмин итеү тураһындағы республика ҡануниәтенең үтәлешен анализлау планлаштырыла.\nОктябрь, ноябрь һәм декабрҙә “Социаль йүнәлешле коммерцияға ҡарамаған ойошмаларға дәүләт ярҙамы тураһындағы Башҡортостан Республикаһы ҡануниәтен тормошҡа ашырыу”, “Башҡортостан Республикаһында халыҡ дружиналары тураһында”ғы республика законын бойомға ашырыу барышы” һәм “Башҡортостан Республикаһында ауыл хужалығы тәғәйенләнешендәге ерҙәрҙең әйләнешен хоҡуҡи көйләү проблемалары һәм уны камиллаштырыу мөмкинлектәре” кеүек көнүҙәк мәсьәләләр буйынса парламент тыңлауҙары ойоштороласаҡ.\nМәғариф, мәҙәниәт, спорт һәм йәштәр сәйәсәте комитеты декабрҙә “Кино йылы һәм грант ярҙамы системаһы”, “Мәғариф һәм мәҙәниәт ойошмаларының хеҙмәт сифатына бойондороҡһоҙ баһа” тип аталған “түңәрәк өҫтәл”дәр уҙғара. Эксперт советтарының, парламент ҡарамағында төҙөлгән эш төркөмдәренең эшмәкәрлеге дауам итәсәк.\nБындай майҙансыҡтарҙың маҡсаты – эксперттар берләшмәһе ҡатнашлығында күтәрелгән мәсьәләне ентекле өйрәнеү һәм уны мөмкин тиклем һөҙөмтәле хәл итеү.\nЭкология ҡануниәтен камиллаштырыу, һаулығы буйынса мөмкинлектәре сикләнгән кешеләр өсөн уңайлы шарттар булдырыу, аҙыҡ-түлек баҙары эшмәкәрлеге, эшкәртеү һәм ҡулланыу ҡалдыҡтарын утилләштереү, спиртлы продукция һатыу, торлаҡ-коммуналь хеҙмәттәргә хаҡ билдәләү – ошо һәм башҡа мәсьәләләр махсус эш төркөмдәренең контролендә ҡаласаҡ. Бынан тыш, көҙ башланыу менән балалар суициды, шулай уҡ мәҙәниәт ҡомартҡылары темалары махсус өйрәнеләсәк мәсьәләләр исемлегенә индереләсәк. Яҙғы сессия аҙағында төркөм ағзалары үткәргән осрашыуҙарҙа ошо алдағы эштең форматы билдәләнде.\nБыйылғы йәй тура мәғәнәлә лә, шулай уҡ сәйәси йәһәттән дә эҫе.\nБашҡортостан Республикаһында сентябрҙә Дәүләт Думаһы депутаттарын һайлауҙан тыш тағы ла 192 һайлау кампанияһы уҙғарылып, ике меңгә яҡын мандат тапшырыу планлаштырыла.\nӨфө ҡалаһының Калинин районында 2-се Инорс һайлау округында һәм Йәрмәкәй районында, Туймазы районының бер өлөшөндә һәм Октябрьский ҡалаһында 19-сы Нарыш һайлау округы буйынса Башҡортостан Республикаһы Дәүләт Йыйылышы – Ҡоролтайға өҫтәмә һайлау үткәрелә.\nШулай уҡ барлыҡ муниципаль райондарҙа, ҡала округтарында һәм ҡала биләмәләрендә һайлау уҙғарыла. Халыҡ урындағы үҙидараның вәкиллекле органы – Совет депутаттарын һайлаясаҡ. Тимәк, Межгорье ҡалаһынан тыш, һәр ерҙә муниципаль һайлау үтәсәк. Был сара ҡайһы бер ауыл биләмәләренә лә ҡағыла. Шуға күрә беҙҙе күп кимәлле һайлау көтә. Көҙгө саҡырылыш башланыу менән республика парламенты депутаттарына яңырған составта эшләргә, халыҡ һайлап ҡуясаҡ федераль һәм муниципаль кимәлдәге коллегалар менән бәйләнеш булдырырға тура киләсәк.\nРеспублика Башлығының Мөрәжәғәтнамәһендә билдәләнгән\nБашҡортостан Республикаһы Башлығының Мөрәжәғәтнамәһендә Дәүләт Йыйылышы – Ҡоролтай алдында ҡуйылған бурыстарҙы тормошҡа ашырыу йәһәтенән етди эш алып барыла.\nТейешле закондарҙың үтәлеше буйынса мәғлүмәт менән хәбәрҙар булыуҙан алып закон акттарын эшләү һәм ҡабул итеүгә тиклем беҙ төрлө рәүештә граждандарыбыҙҙың йәшәү сифатын яҡшыртыу мәсьәләләре менән шөғөлләнәбеҙ. Эшҡыуарҙарҙың, ата-әсәләрҙең, уҡытыусыларҙың, табиптарҙың, аграрийҙарҙың проблемалары – иғтибар үҙәгендә.\nКөҙгө сессияла коммерцияға ҡарамаған ойошмаларҙың, ирекмән берекмәләренең эшмәкәрлегенә, йәмғиәт-дәүләт партнерлығы алымдарын камиллаштырыуға, намыҫһыҙ “эшҡыуарҙар”ҙың тоҙағына эләгеүҙән ҡурсалау маҡсатында халыҡтың финанс белемен байытыуға, импортты алмаштырыуҙы әүҙемләштереүгә, өр-яңы ғилми йүнәлештәргә, торлаҡ мәсьәләләренә, ауыл хужалығы тармағын яңыртыуға, эске туризмды үҫтереүгә, медицина ярҙамының сифатын яҡшыртыуға айырым иғтибар биреләсәк.\nҠануниәттә күҙалланған үҙгәрештәр тураһында\nПарламенттың төп бурысы – сифатлы закондар базаһын булдырыу. Закон сығарыу эшмәкәрлеге дауам итәсәк, шул уҡ ваҡытта, әйтелгәнсә, кәрәк булғанда эксперттар ҙа йәлеп ителәсәк. Отчет осоронда республиканың төп финанс документы – “2017 йылға һәм 2018, 2019 йылдарҙың план осорона Башҡортостан Республикаһы бюджеты тураһында”ғы Закон буйынса эш алып барыласаҡ.\nФедераль ҡануниәттәге үҙгәрештәргә бәйле мировой судьяларҙың, нотариаттың, дәүләт граждан һәм муниципаль хеҙмәткәрҙәрҙең эшмәкәрлеген көйләгән закондарға төҙәтмәләр индереү күҙаллана.\nИке муниципаль район Советы айырым муниципаль берәмектәрҙең сиктәрен үҙгәртеү башланғысын тәҡдим итте. Тағы ла бер муниципаль район Советы ауылдарҙа алкоголь һатыуҙы сикләү яҡлы. Әле илленән ашыу республика законын ҡабул итеү зарурлығы бар.\nТөбәк-ара һәм халыҡ-ара хеҙмәттәшлек тураһында\nТөбәк-ара һәм халыҡ-ара парламент хеҙмәттәшлеге – депутаттар корпусы эшмәкәрлеген камиллаштырыу йәһәтенән башҡарған эшебеҙҙең төп йүнәлештәренең береһе, әлбиттә. Күптән түгел генә матбуғат конференцияһында әйткәнемсә, әлеге саҡырылыш юғары әүҙемлек күрһәтә. Депутаттар закондарҙың сифатын яҡшыртыу, тимәк, граждандарҙың тормошон да яҡшыртыу йәһәтенән ҙур тырышлыҡ һала. Был – ҡыуаныслы хәл. Парламентарийҙар Рәсәй һәм халыҡ-ара кимәлдәге конференцияларҙа, форумдарҙа ҡатнашырға теләк белдерә. Көҙгө сессияла Дәүләт Йыйылышы – Ҡоролтай депутаттары закон сығарыу мәсьәләләре тикшереләсәк Рәсәй һәм халыҡ-ара майҙансыҡтарҙа Башҡортостанды танытыуға күп көс һаласаҡ, тип тулы ышаныс менән әйтә алам.\nХалыҡтың хоҡуҡи белемен арттырыу тураһында\nБашҡортостан Республикаһы парламенты тарихы музейы республикалағы уҡыу йорттары уҡыусылары өсөн “Асыҡ ишектәр” көнөн үткәреүҙе дауам итәсәк. Тарих, дәүләт хоҡуғы, политология һәм социаль-гуманитар юҫыҡтағы башҡа фәндәр буйынса уҙғарылған дәрестәр йәштәрҙең белемен ныҡлы тулыландырыу мөмкинлеген бирә. Бынан тыш, егеттәр һәм ҡыҙҙар депутаттар менән аралашып, ҡыҙыҡһындырған һорауҙарын бирә, закондарҙың нисек ҡабул ителеүе хаҡында әңгәмәләшә ала.\nДепутаттарҙың үҙ округтарындағы мәғариф учреждениеларында үткәргән парламентаризм дәрестәре хаҡында ла әйтергә кәрәк. Урта һәм өлкән класс уҡыусылары депутат, ул күтәргән мәсьәләләр менән ихлас ҡыҙыҡһына. Ҡағиҙә булараҡ, депутат менән туранан-тура аралашыу, бирелгән һорауҙарға яуаптар үҫмерҙәрҙең хәтерендә һаҡланып ҡалыусан. Ошондай эште дауам итәсәкбеҙ.


Башҡорт балы донъя баҙарын яулауын дауам итә | ГТРК «Башкортостан» — Новости Уфы и РБ\n03 февраля 2016 — 16:52\nБашҡорт балы донъя баҙарын яулауын дауам итә. Хәҙер ул Германия, Франция, Америка Ҡушма штаттарында, Япония, Мысыр, Ғәрәп илдәрендә һатыла. Башҡортостан татлы ризыҡтан эшләнгән башҡа төр продукцияны ла сауҙаға сығара. Мәҫәлән, Ҡытай менән тауарҙы күпләп һатыу тураһында ентекле һөйләшеүҙәр алып барыла.\nСувенир һауыттарына тултырылған бал Рәсәй төбәктәре өсөн тәғәйенләнгән. Ошо партия,мәҫәлән, себер яҡтарына оҙатыласаҡ.\nБашҡорт балы Рәсәйҙә генә түгел, сит илдәрҙә ла ихтыяж менән файҙалана. Хатта, америка белгестәре татлы ризыҡтың бер ниндәй ҙә ҡатнашмалары булмауын һәм юғары талаптарға яуап биреүен раҫлаған. Күптән түгел Нью-Йоркҡа 18 тоннанан ашыу бал оҙатылыуы тураһында хәбәр иткәйнек. Хәҙер иһә тағы бер америка компанияһы продукция менән ҡыҙыҡһына башлаған.\nШулай ҙа ойошма Ҡытайға ҙур өмөттәр бағлай. Тап унда башҡорт балын һатыу буйынса магазин асылған. Ә Пекин эшҡыуарҙары Өфөлә умартасылыҡ өсөн дарыуҙар етештереүсе завод төҙөргә йыйына. Был иһә Башҡортостанға яңы мөмкинлектәр асасаҡ.\nУмартасылыҡ һәм апитерапия буйынса ғилми-тикшеренеү үҙәк косметика тауарҙары менән дә дан тота. Продукция Ҡытай вәкилдәрендә ҙур ҡыҙыҡһыныу уятҡан. Яңыраҡ үҙәк заманса ҡоролмалар һатып алған. Улар продукция күләмен арттырырға мөмкинлек бирә.\nИҡтисади көрсөк осоронда төп бурыс заказ биреүселәрҙе һаҡлап ҡалыу. Ойошма балдың сифатын һәр ваҡыт тикшереп тора. Был лабораторияла балдың дымлылығы, шулай уҡ, фруктоза, глюкоза һәм сахароза кимәле билдәләнә. Белгестәр татлы ризыҡтың ниндәй сәскәләрҙән йыйылғанын да тикшерә. Балдың тәменә, еҫенә һәм төҫөнә лә ҙур иғтибар бүленә.\nУмартасылыҡ һәм апитерапия буйынса ғилми-тикшеренеү үҙәк Рәсәйҙең алдынғы компаниялары менән хеҙмәттәшлек итә башланы. Хәҙер, башҡорт балы һәм косметика продукцияһы ҙур сауҙа селтәрҙәрендә һатыла. Шулай ҙа, ойошма етәкселеге икенсе хыял менән йәшәй. Улар ил магазиндарында Рәсәй бренды менән һәр төбәк тауарҙарын һатырға тәҡдим итә. Мәҫәлән, шул уҡ башҡорт балы, ҡымыҙ, йә тула перәниктары, себер балыҡтары һәм башҡалар.


Мифтахетдин Аҡмулла - мәғрифәтсе, шағир, философ, педагог, сәсән, кәсепсе. Башҡортостанда был исем менән күп нәмәләр бәйле. Мәғрифәтсенең тыуған яғында, Миәкә районында, Аҡмулла музейы бар. 1989 йылдан беҙҙең республикала күренекле яҙыусыларға, рәссамдарға, композиторҙарға һәм артистарға уның исемендәге премия тапшырыла. Башҡорт дәүләт педагогия университеты уның исемен йөрөтә, ә университеттың төп корпусы алдындағы майҙанда уға һәйкәл ҡуйылған, шулай уҡ юғары уҡыу йортонда шағирҙың исемле стипендиялары булдырылған һәм Аҡмулла уҡыуҙары үткәрелә.\n- Уның исемен Башҡортостанда ғына түгел, әммә Татарстанда ла, Ҡаҙағстанда ла һәм башҡа төрки телле илдәрҙә лә онотмайҙар, - ти филология фәндәре кандидаты, БДПУ-ның башҡорт филологияһы һәм мәҙәниәте кафедраһы доценты Әхәт Вильданов. - Аҡмулла үҙенең педагогик эшмәкәрлегендә аңламай ятлау алымын хупламаған, балаларҙың аңлы үҙләштереүенә ҙур әһәмиәт биргән, быны, иң элек, уларҙың туған телендә генә ғәмәлгә ашырып була. Әгәр ул Башҡортостанда балаларҙы башҡорт телендә уҡытҡан булһа, ә Ҡаҙағстанда балаларҙы ҡаҙаҡ телендә уҡытырға ынтылған.\nӘхәт Вильданов һүҙҙәренә ҡарағанда, башҡорт мәғрифәтсеһе белемде кешене камиллаштырыуға юл сифатында ҡабул иткән. Уның өсөн шәхестең мораль камиллыҡҡа ынтылышы һәм әхлаҡлы ҡылығы тормошта ла, шиғриәттә лә төп критерий булған. Ә Аҡмулланың әҙәби ижады шул ҡәҙәр әһәмиәтле булған, ул әйткән фекерҙәр бөгөн дә актуаль.\n- Халҡына булған һөйөү, уның яҡты һәм бәхетле киләсәге Аҡмулланы илһамландырған, - ти Әхәт Ханнан улы. - Уның ижады һәм тормошо үҙен-үҙе аямай халҡына хеҙмәт иткән сағыу бер ìè¿àë булып тора.\nБашҡортостанда өсөнсө йыл рәттән, Мифтахетдин Аҡмулланың тыуған көнө алдынан, мәғрифәтсенең иҫтәлегенә арналған саралар үткәрелә, республика музейҙарында күргәҙмәләр ойошторола, белем биреү учреждениеларында башҡорт теле һәм әҙәбиәтенән асыҡ дәрестәр, шиғыр конкурстары, семинарҙар, концерттар үткәрелә. Ә Миәкә районы республика фольклор байрамы ойоштора.\nЙыл һайын Аҡмулла көндәрендә үткәрелгән Аҡмулла уҡыуҙары үҙәк ваҡиға булып тора. Улар ғилми-ғәмәли конференция рәүешендә үтә. Унда дәүләт эшмәкәрҙәре, Рәсәйҙән, яҡын һәм сит илдән ғалимдар, шулай уҡ Башҡортостан Республикаһы туған телдәрен өйрәнеүҙә уңышҡа өлгәшкән студенттар ҡатнаша.\n- Халыҡ-ара Мифтахетдин Аҡмулла көндәренең төп маҡсаты - тәжрибә уртаҡлашыу, башҡа илдәрҙең һәм ҡалаларҙың традициялары менән танышыу һәм үҙҙәренең уҡытыусы, педагог, остаз вазифаһына тоғро булғандар өсөн ысын байрам, - ти БДПУ ректоры Раил Әсәҙуллин. - Аҡмулла уҡыуҙарын үткәреү кимәле йылдан-йыл күтәрелә. Был форумда ҡатнашыусы Рәсәйҙең юғары уҡыу йорттары һаны ла арта. Быйылғы Аҡмулла уҡыуҙарында Рәсәйҙең 65 төбәгенән һәм ҡалаһынан, яҡын һәм алыҫ сит илдәрҙән (Япония, Ҡытай, Һиндостан, АҠШ, Ҡаҙағстан, Тажикстан, Әзербайжан, Дағстан) йөҙҙән ашыу ғалимдың доклады тәҡдим ителде. Баҫмаға өс томлыҡ материалдар әҙерләнде.\nБылар бөтәһе лә мәғрифәтсенең ижади мираҫына һәм тотош мәғариф проблемаларына ҡарата йәмәғәтселектең ҙур ҡыҙыҡһыныуын иҫбатлай.\n- Республика мәғариф тарихында тәрән эҙ ҡалдырған үҙенең бөйөк мәғрифәтсеһен онотмай, - тип билдәләгән БР Президенты Мортаза Рәхимов Аҡмулла уҡыуҙарында ҡатнашыусыларҙы тәбрикләүендә. - Шағир-мәғрифәтсенең ижадын берләштереүсе көс ҙур. Уның әҫәрҙәре, формаһы буйынса милли һәм йөкмәткеһе буйынса интернациональ, Рәсәй халыҡтарының рухи мәҙәниәте хазинаһына инә. Аҡмулла мулла ғаиләһендә тыуып, башҡорт халҡының бөйөк бер улына әүерелде. Уны Ҡаҙағстанäû¾ һәм Төркмәнстанäû¾ икһеҙ-сикһеҙ далаларында ла, Мәрджәни һәм Туҡай төйәгендә лә берҙәй яраталар.\nМифтахетдин Аҡмулла үҙенең тормошон мәғарифҡа арнай һәм шиғырҙарында халыҡты уҡырға өндәй.\n- Ул белем, ижад яҡтылығына саҡыра, - тиелә Президенттың тәбрикләүендә. - Уның бөтә ижад эшмәкәрлеге юғары гуманизм идеялары, халыҡтың киләсәге тураһында уйҙар менән тулған. Аҡмулланың поэтик мираҫы һәм фекерҙәре бөгөн дә актуаль. Улар гуманизм, ватансылыҡ һәм толерантлыҡ идеялары менән һуғарылған. Уның иң яҡшы әҫәрҙәре башҡорт шиғриәте тарихында лайыҡлы урын биләй.\nАҡмулла милләт-ара татыулыҡты һәм хеҙмәттәшлекте үҫтереүҙә баһалап бөткөһөҙ өлөш индергән. Ул беренселәрҙән булып мәғрифәтселек идеяһын иғлан итә.\n- Уның ижад нигеҙендә, идея-эстетик ҡараштар - үҙ халҡының яҙмышы өсөн яуаплылыҡ, аң һәм ҡараңғылыҡтың, мәғариф һәм наҙанлыҡтың яраша алмаҫлыҡ хаслығын таныу, - тине БР Хөкүмәте Премьер-министры урынбаҫары, мәҙәниәт һәм милли сәйәсәт министры Илдус Илешев үҙенең сығышында. - Мәғрифәтсенең бөтә ижады дуҫлыҡ, татыулыҡ һәм изгелек рухы менән һуғарылған. Башҡортостан, Мифтахетдин Аҡмулланың аҡыллы кәңәше артынан барған шикелле, халыҡтарҙың дуҫлыҡ һәм туғанлыҡ еренә әүерелде һәм юғары рухи һәм әхлаҡи ҡиммәттәрҙе тергеҙеү, йәмғиәтте тәрән һәм һәр яҡлап яңыртыу шарттарында йәшәй.\nХалыҡ-ара Аҡмулла уҡыуҙарына әҙерлек һәм уны үткәреү буйынса төп эште БДПУ белгестәре алып бара. Университетта хатта үҙаллы ғилми йүнәлеш - "Аҡмулла ғилеме" үҫешә. Перспективала башҡорт филологияһы факультетында "Аҡмулла ғилеме" кафедраһын булдырыу планлаштырыла.\nБында студенттар инициативаһы буйынса картиналарҙа, шиғырҙарҙа, музыкала һәм документаль фильмдарҙа шағир образын художестволы кәүҙәләндереү буйынса ижади конкурстар үткәрелә.\n- Беҙҙең университетта республика Аҡмулла уҡыу-методика кабинеты мәғрифәтселекте, этнопедагогиканы һәм белем биреү тарихын популярлаштырыу үҙәге булып тора, - ти Раил Әсәҙуллин. - Аҡмулланың уҡытыуҙа "яңы алым" принцибы менән етәкселеп итеп, ғалим-методистарыбыҙ мәктәп һәм юғары уҡыу йорттары практикаһына инновацион белем биреү технологиялары индерә. Беҙ Àºìóëëà ижадында фольклор йолаларын, шағир-мәғрифәтсенең башҡорт милли әҙәбиәтен òûóƒûðûóҙа ролен өйрәнеү буйынса эксперименталь майҙансыҡ булдырҙыҡ. Бөйөк гуманистың ижады үҙенең эсенә ҙур тәрбиәүи потенциал алған, ул уҡытыусыны бай рухлы шәхес итеүҙә булышлыҡ итә.


29 Ғинуар 2011, 17:43\nКүптән түгел «Йәшлек» гәзитендә Сибәғәт Рахманғоловтың «Юлдар: берәүҙәргә бар, берәүҙәргә – аһ-зар» мәҡәләһен уҡығас, ҡулыма ҡәләм алмай булдыра алманым. Һүҙ унда Көйөргәҙе районының Яҡшембәт ауыл советы биләмәһенә ҡараған ауылдарға асфальт юл һалынмауы хаҡында бара. Бөтә ғәйепте автор район хакимиәте башлығына ауҙарған, йәнәһе, ул урындағы хужалыҡ рәйесен күрә алмай, шуға юлдар төҙөкләндерелмәй. Үҙ хәҡиҡәтебеҙҙе ниңәлер ана шулай йөҙ йыртыуҙан, кемгәлер бысраҡ яғыуҙар аша раҫларға маташыу күңелде ҡыра. Нимәлер эшләнмәй йәки етешһеҙлектәр бар икән, тимәк, етәксе ғәйепле. Ул нисек һәм ниндәй юлдар менән хәл итергә тейеш мәсьәләне, уныһында эшебеҙ юҡ, тик барыһы ла беҙ теләгәнсә булһын. Һүҙ ҙә юҡ, кеше елкәһендә йәшәү уйы көслө ҡайһы берәүҙәрҙә. Үҙебеҙ ҡыл ҡыбырлатмаһаҡ та, хужаларҙан күпте талап итәбеҙ түгелме?\nЮлдарға килгәндә иһә, бер Көйөргәҙелә генә насармы икән улар? ХХI быуатта был проблема бөтөнләй булмаҫҡа тейеш тә һуң. Ләкин, ни хәл итмәк кәрәк, мәҡәлә авторы үҙе әйтмешләй, Рәсәйҙә ике бәлә бар: береһе – йүләрҙәр, икенсеһе – юлдар. Мәгәр ул артыҡ шаштырып ебәргән, тубыҡтан батҡаҡҡа батып йөрөрлөк юлдар юҡ беҙҙә. Халыҡ та оло юлдан йәйәүләп, йә мәҡәләлә һүрәтләнгәнсә, әллә ҡайҙа ситтә ятҡан Гөмбәт ауылы аша юлланмай барыр еренә. Яҡшембәткә маршрут автобусы йөрөмәй, тигәне лә буш һүҙ. Кесе йома, йома, шәмбе, йәкшәмбелә АТП-нан йөрөгән рейстарҙың бығаса туҡталғаны юҡ.\nБәлки, Сибәғәт Рахманғолов дөрөҫөн яҙған, ниңә артыҡ һүҙ ҡуйыртырға, тип әйтеүселәр табылыр. Һәр кешенең донъяға үҙ ҡарашы, үҙ фекере бар. Әҙәм балаһының йәшәйеше – бик ҡаршылыҡлы күренеш: берәүҙәргә һәйбәт булып тойолған нәмә икенселәргә – насар. Шулай булғас, нимә уйлаһа ла, хаҡы бар халыҡтың. «Һине кем тип иҫәпләүҙәре мөһим түгел, ысынында һин кем – шул мөһим», – тигән бит бер аҡыл эйәһе. Был һүҙҙәр менән нимә әйтмәксемен: хәл-ваҡиғаларға ысынбарлыҡ күҙлегенән ҡарарға кәрәк. ҡулыма ҡәләм алыуым да шул маҡсаттан. Мәҫәлән, 2004 йылда район хакимиәте башланғысы менән Көйөргәҙенең уң яҡ ярындағы ауылдарҙы үҙәк менән тоташтырыу өсөн йылға аша күпер төҙөүгә проект-смета документацияһы әҙерләнеүе билдәле. Әммә 120 млн һумдан ашыу хаҡҡа барып баҫасаҡ төҙөлөш объектын урындағы ҡаҙна иҫәбенә финанслау мөмкин түгел. Сөнки был күләм муниципаль район бюджетының дөйөм сығымдарының өстән бер өлөшөнән дә күберәген тәшкил итә. Район хакимиәте Башҡортостан Республикаһы Хөкүмәте менән БР Юл хужалығы идаралығы ҡаҙна предприятиеһынан йыл һайын әлеге күпер төҙөлөшөн территориаль заказға индереүҙе юллай. Тик, әлеге лә баяғы, шул аҡса етмәү сәбәпле, күпер төҙөлөшө кисектерелеп килә. Ләкин яңы күпер төҙөлөшөн көтөп бер нәмә лә эшләмәй ултырмай район етәкселеге. Юлдар әленән-әле төҙөкләндерелеп тора. 2001 – 2009 йылдар арауығында был йүнәлештә 52,7 млн һум аҡса тотонолған.\nБР Дәүләт Йыйылышы – ҡоролтай депутаты булып һайланған «Башкиравтодор» дәүләт унитар предприятиеһының генераль директоры Ш. Әминев район өсөн бер нәмә лә эшләмәне, тигән һүҙҙәр ҙә дөрөҫлөккә тап килмәй. Көйөргәҙеләрҙең йәшәү шарттарын яҡшыртыуға йүнәлтелгән бик күп сара башҡарылды ул заманда. Республикабыҙҙың элекке Президенты М. Рәхимов иң тәүҙә ауыл урамдарын төҙөкләндерергә кәрәклеген әйтә килде. Шамил Хәйрулла улы депутат булған осорҙа районыбыҙ ауылдары урамдарына 67 км юлға асфальт түшәлде, шуның 14 километры, йәғни 21 проценты – Яҡшембәт ауыл советы биләмәһендә. Төҙөкләндерелгән 136,5 км юлдың дүрттән бер өлөшө тип әйтерлек уларҙыҡы, туғыҙ күперҙең икәүһе әлеге ауыл советы биләмәһендә һалынған. Шулай уҡ ул осорҙа Көйөргәҙе юл төҙөү һәм йүнәтеү идаралығының матди-техник базаһы ярайһы уҡ нығыныуын да телгә алмай булмай.\n1992 йылда Көйөргәҙе йылғаһында республика бюджетынан бүленгән аҡсаға балыҡ питомнигы төҙөлөп, «Искра» хужалығы (хәҙер колхоз) балансына бирелгәйне. Быуаны йүнләп ҡараусы булманы, әйткәндәй, йыл һайын 2 – 3 кеше батып үлә, тиелә мәҡәләлә. Яҡшембәт быуаһында бындай осраҡ һуңғы тапҡыр 1998 йылдың яҙында булған.\nМинең яҙғаным бәғзеләргә оҡшамаҫ. Район башлығына яҡшатлана, ярарға тырыша, тиерҙәр (беҙҙә бит хужаны маҡтаһаң,алама кеше булып күренә башлайһың. Әйтерһең, кемдер, түрәне һәр саҡ түпәҫләп торорға, гел тәнҡитләргә кәрәк, тип әйтеп ҡуйған). Әммә, йәмәғәт, объективлыҡ тигән нәмә лә бар. Бөтә проблемаларҙы хакимиәт башлығына ауҙарып, уны гел кире яҡтан күреп, яҡшы эштәренә күҙ йомоу ғәҙел түгел. Яҡшембәт ауыл советына ҡараған 12 ауылдың 11-енә газ үткәрелгән. ҡотлоюлда яңыраҡ 20 млн һумлыҡ төп белем биреү мәктәбе, ә Яҡупта 43, 768 млн һумлыҡ социаль үҙәк төҙөлдө. Башҡарылған эштәр бихисап. Һәр береһен гәзит битендә һанап бөтөү мөмкин түгел, ыңғай күренештәр ҙә, етешһеҙлектәр ҙә бар. Беҙ уларҙың тик насарҙарын ғына күрергә ғәҙәтләнеп барабыҙ шикелле. Бөтә нәмә лә власть биләүселәргә генә бәйле булмауын онотмайыҡ, хөрмәтле йәмәғәт.\nКөйөргәҙе районы хакимиәте башлығы Әхәт Йәүҙәт улы ҡотләхмәтовтың район халҡы йәшәйешен яҡшыртыуға күпме көс түккәнен инҡар итергә ярамай. Ул бер ҡасан да проблемаларҙы хәл итеүҙән ҡасмай, уларҙы уртаға һалып, ихлас күңелдән һөйләшә. Бының шулай икәнлегенә уның менән әңгәмә ҡорған һәр кем инаныр.


Был аҙнала Өфө-Дим трассаһында төҙөкләндереү эштәре башланды | ГТРК «Башкортостан» — Новости Уфы и РБ\n21 августа 2015 — 15:46\nӘле юл төҙөүселәр асфальттың беренсе ҡатламын ала, һуңынан иһә яңыһын һаласаҡ. Юлды киңәйтеү планлаштырыла, шулай уҡ, пассажирҙарға уңайлы булһын өсөн яңы туҡталыштар ҡуйыласаҡ. Барлығы юл һалыусылар 4 километр ярымдан ашыу ҡатламды алыштырасаҡ. Өфө-Дим юлында яҙлы-көҙлө һәм ҡышын йыш ҡына авариялар теркәлә. Уларҙа бихисап кеше йәрәхәттәр ала, фажиғәле тамамланған осраҡтар ҙа бар. Мәҫәлән, уҙған йыл юл-транспорт ваҡиғаларында бер кешенең ғүмере өҙөлгән, 36-һы зыян күргән. Быйыл да күрһәткестәр яҡшыларҙан түгел.Белгестәр билдәләүенсә, эҫе көндәрҙә йөк машиналары йөрөп, юлды боҙоп бөтә. Күпселек авариялар барлыҡҡа килгән соҡорҙар арҡаһында килеп сыға.Һәм ниһәйәт мәсьәлә урынынан ҡуҙғалды. Өфө хакимиәте заказы буйынса, юл төҙөүсе ойошма эш башланы. Әле юл һалыусылар асфальттың иҫке ҡатламын ала, һуңынан ғына яңы япма йәйеләсәк. Барлығы ойошма 4 километр ярым юлды яңыртасаҡ.Юл төҙөкләндереү эштәре тәүлек әйләнәһенә алып барыла. Төндәрен һәм насар һауа шарттары ваҡытында автоһәүәҫкәрҙәр аварияға эләкмәһен өсөн был трассала тиҙлек кәметелә. Яңы асфальт һалыу башланмаған, әленән тығындар барлыҡҡа килә. Бынан тыш, тиҙлекте көйләүсе билдәләр хәрәкәтте тотҡарлай. Шуға күрә, маршрутты алдан билдәләргә һәм юл хәрәкәте ҡағиҙәләрен теүәл үтәргә кәңәш ителә. Өфө-Дим трассаһында юлды киңәйтеп, туҡталыш урындарын бер аҙ шылдырырға һәм яңыртырға планлаштырыла. Водителдәргә һәм йәйәүлеләргә уңайлы булһын өсөн башҡа шарттар ҙа тыуҙырыласаҡ.Республика етәкселеге юлдар торошона даими иғтибар бүлә. Мәҫәлән, Шос һәм Брикс илдәре саммиттары алдынан күпселек трассалар тәртипкә килтерелде. Республика башлығы Рөстәм Хәмитов та ошо хаҡта йыш бәйән итә. Күреүегеҙсә, был эш дауам итә. Өфө-Дим юлын 2016 йылдың аҙағында тулыһынса файҙаланыуға тапшырыу ҡарала. Ошо арауыҡ эсендә водителдәргә бер аҙ тығындарҙа ултырырға тура киләсәк. Өфө хакимиәте ваҡытлыса уңайһыҙлыҡтарҙы аңлап ҡабул итергә саҡыра.


Төбәктә «Яҡташтар» проектының икенсе этабы үтә // Сәйәсәт | новости башинформ.рф\nТөбәктә «Яҡташтар» проектының икенсе этабы үтә\n12:22, 8 февраля 2013 Сәйәсәт\nБашҡортостанда «Яҡташтар» проектының икенсе этабы үтә. Республиканың барлыҡ ауылдарында волонтерҙар өй буйлап йөрөп, халыҡты билдәле яҡташ исеменә дәғүә итеүселәр менән таныштыра. Бынан тыш, һәр кем яңы исемдәр тәҡдим итеп, был исемлекте тулыландыра ала.\nШулай итеп, мәҫәлән, Ишембай районында яҙыусы Ноғман Мусин, мәғрифәтсе Әхмәтзәки Вәлиди, депутат, Ишембайҙың почетлы гражданы Владимир Поляков һәм спортсы Галина Куклева лидерҙар рәтендә ҡала.\nӘлбиттә, Зәки Вәлиди Ишембай еренең иң легендар тарихи шәхестәренең береһе булып тора, шуға күрә ҡала халҡының уның өсөн тауыш биреүе һис ғәжәп түгел. Шулай уҡ ҡала халҡы исемлеккә табиптарҙы, уҡытыусыларҙы һәм ябай эшселәрҙе индерә. Дәғүә итеүселәрҙең исемдәре билдәләнгән анкеталар 9 февралгә тиклем ҡабул ителә. Тауыш биреү иң лайыҡлы яҡташтарҙың исемдәрен асыҡларға ярҙам итәсәк, тип ышана ойоштороусылар.\nТауыш биреү лидерҙары исемлеге, шулай уҡ проект тураһында башҡа мәғлүмәт менән акция сайтында танышырға мөмкин.\nТеги: партиялар,берҙәм рәсәй,яҡташтар


09:31, 25 март 2018 версияһы\n885 байт өҫтәлгән , 3 года назад\n09:22, 25 март 2018 версияһы (төҙәтеү)\n(→Информация ағымы этаптары)\n09:31, 25 март 2018 версияһы (төҙәтеү) (кире алырға)\n# '''Транскрипция '''— комплементарлыҡ принцибы нигеҙендә ДНК молекулаһындағы мәғлүмәтте и-РНК (мәғлүмәтле РНК) молекулаһына күсереү реакцияһы.\n# '''Трансляция''' — [[Рибонуклеин кислотаһы (РНК)|РНК]] молекулаһындағы мәғлүмәт нигеҙендә аҡһым молекулаһын синтезлау реакцияһы. ДНК молекулаһындағы һөйләм һымаҡ яҙылған дүрт кодлы информацияны « егерме хәрефле» аҡһым кодына күсереү. Был « егерме хәрефле» аҡһым молекулаһы һәр аҡһым төрөнең үҙенә генә хас уникаль конфигурация — өсөнсөл структура яһап төрөлә.\n=== Транскрипция ===\nАҡһым синтезы рибосомаларҙа бара, ә аҡһымдың структураһы тураһындағы мәғлүмәттәр ядрола урынлашҡан ДНК-ла шифрланған.\n* '''Нисек һуң улар ядронан цитоплазмалағы рибосомаларға килә?'''\nИнформацияны тапшырыу и-РНК ярҙамында бара. Улар ДНК молекулаһының бер өлөшө — ген— сынйырҙарының береһендә синтезлана һәм уның структураһың теүәл ҡабатлай.\n* '''Гендағы нуклеотидтарҙың эҙмә-эҙлекле урынлашыуы һәм составы нисек итеп и-РНК-ға «күсереп яҙыла» һуң?'''\nИке спиралле ДНК молекулаһы комплементар принцип нигеҙендә төҙөлә. Был принцип и-РНК синтезында ла үҙ көсөндә ҡала. И-РНК-синтетаза ДНК-ың ике полинуклеоитид сынйырын айыра бара, артынса ДНК сынйырҙарының береһендәге нуклеотидтарҙың һәр береһе ҡаршыһына и-РНК-ның комплементар нуклеотиды килеп баҫа.\nТик РНК-ла азот нигеҙле '''Т(тимин)''' нуклеотиды урынына азот нигеҙле '''У(урацил)''' нуклеотиды ҡатнаша. Шулай итеп, Гднк'''Г'''днк ҡаршыһына — Црнк'''Ц'''рнк, Црнк'''Ц'''рнк ҡаршыһына — Грнк'''Г'''рнк, Тцнк'''Т'''цнк ҡаршыһына— Арнк'''А'''рнк, Аднк'''А'''днк ҡаршыһына Урнк'''У'''рнк килеп баҫа. һөҙөмтәлә и-РНК-ның барлыҡҡа килгән сынйыры икенсе сынйырҙың аныҡ күсермәһен тәшкил итә.\nОшо юл менән гендағы информаңия и-РНК-ға күсереп яҙыла. Был проңесс '''транскрипция''' тип атала (лат. «транскрипцио» — күсереп яҙыу).\nАҙаҡ и-РНК молекулалары фермент-транспортерҙар ярҙамында аҡһым синтезланған ергә, йәғни рибосомаларға, йүнәлә. Шунда уҡ цитоплазманан аҡһымдың төҙөлөш материалдары булған аминокислоталар үтеп инә. Күҙәнәк цитоплазмаһында һәр ваҡыт аҙыҡ аҡһымдарының тарҡалыуы һөҙөмтәһендә барлыҡҡа килгән аминокислоталар була.\n=== Аҡһым синтезлаусы система нимәләрҙән тора ===\nhttps://ba.wikipedia.org/wiki/Махсус:Сравнение_версий/792879 ҡабул ителгән


Владимир Путиндың ҙур матбуғат конференцияһы\n18 Декабрь 2017, 17:34\n14 декабрҙә Рәсәй Президенты Владимир Путин иҫәп буйынса 13-сө матбуғат конференцияһы үткәрҙе. Дәүләт башлығы көн үҙәгендә торған һо-рауҙарға яуап бирҙе, хөкүмәттең һәм губернаторҙарҙың эшен баһаланы, шулай уҡ киләһе йыл-ға тышҡы һәм эске сәйәсәттә мөһим темаларҙы билдәләне.\nМатбуғат конференцияһында башҡа өлкәләрҙән тыш, татар телен өйрәнеү, ерҙең кадастр хаҡы, пенсия йәшенең артыуы һәм һалым реформаһы кеүек темаларға ҡағылдылар.\nҺорау: “Белеүегеҙсә, беҙҙең республика (Татарстан Республикаһы – мөхәррир иҫкәрмәһе) һәм башҡа төбәктәр быйыл тел мәсьәләһен ҡуҙғатты. Бынан һуң беҙгә тағы ла насарыраҡ булмаҫмы, тип борсолабыҙ”.\nВ. Путин: “Маҡсатыбыҙ – бөтә балаларға ла, Рәсәй Федерацияһының ниндәй биләмәһендә йәшәүенә ҡарамаҫтан, киләсәк тормошо өсөн бер тигеҙ башланғыс шарттар булдырыу.\nӘгәр халыҡ үҙ милли телен белеп, халыҡ-ара аралашыу теле булып торған һәм илдең алдынғы юғары уҡыу йорттарында белем биреү алып барылған рус теле буйынса артта ҡалһа, минеңсә, был Татарстанда йәшәгән балаларға ҡарата насар булыр ине. Бары шул ғына.\nХалыҡтарҙы татар, мари, чечен, яҡут телдәрен генә түгел, туған телдәрен өйрәнеү мөмкинлеге менән тәьмин итергә кәрәк. Бындай телдәр беҙҙә байтаҡ. Мәҙәни һәм тел төрлөлөгө – был беҙҙең ғорурлығыбыҙ һәм байлығыбыҙ. Уға, бер һүҙһеҙ, булышлыҡ итергә кәрәк”.\nҺорау: “Һеҙ ни өсөн һайлауҙа ҡатнашаһығыҙ, маҡсатығыҙ ниндәй, Рәсәй өсөн ниндәй эштәр атҡарырға теләйһегеҙ һәм мөҙҙәтегеҙ аҙағында уны ниндәй итеп күрәһегеҙ?”\nВ. Путин: “Беләһегеҙме, Рәсәйҙе ниндәй итеп күрергә теләүем хаҡында төрлө сараларҙа, әңгәмәләрҙә күп һөйләнем. Тағы бер тап-ҡыр әйтәм: ул киләсәккә ынты- лырға, заманса, сәйәси система һығылмалы булырға, иҡтисад юғары технологияларға нигеҙләнеп төҙөлөргә, хеҙмәт етештереүсәнлеге күп тапҡырға артырға тейеш.\nХәҙер һайлау алды программаһы хаҡында һөйләргә теләмәҫ инем. Программам бар. Ҡабатлап әйтәм: әле уның менән таныштыра торған формат түгел. Ләкин властың да, йәмғиәттең дә иғтибары тупланырға тейешле мөһим мәсьәләләрҙе һанап үтәм. Атап әйткәндә, улар – инфраструктураны, һаулыҡ һаҡлау-ҙы, мәғарифты үҫтереү, әйтеп үткәнемсә, юғары технологиялар, хеҙмәт етештереүсәнлеген арттырыу.\nБыларҙың барыһы ла, һис шик-һеҙ, халыҡтың килемен арттырыуға йүнәлтелергә тейеш”.\nЗ. Солтанова, “Челнинские известия”: “Һуңғы йылдарҙа пенсия йәшенең артыуы тураһында йыш һөйләйҙәр һәм эш ваҡытта ғына икәнлеге барыһына ла аңлашыла. Бындай ҡарар ҡасан ҡабул ителер? Һеҙ ирҙәр һәм ҡатындар өсөн пенсия йәшен күпмегә арттырырға кәрәк тип иҫәпләйһегеҙ?”\nВ. Путин: “Ысынлап та, пенсия йәшен арттырыу яҡлылар пенсияға сығыу планкаһы үткән быуаттың 30-сы йылдарында билдәләнгән, ти. Нисек кенә сәйер тойолмаһын, ләкин ҡатындар өсөн – 55, ирҙәр өсөн 60 йәш билдәләгәндә ғүмер оҙайлығы ла яҡынса шул йылдар-ҙағы кеүек булған. Яҡынса.\nПенсия йәшен арттырыу яҡлылар нимә ти? Улар, быны эшләмәһәк, ғүмер оҙайлығының артыуын иҫәпкә алғанда, эшләүселәр һаны ҡыҫҡарасаҡ, ә пенсия йәшендәге кешеләр һаны артасаҡ һәм был пенсия системаһын баланслау мөмкинлеген бирмәйәсәк, ти.\nБыл дәүләт пенсияны түләй алмаясаҡ тигәнде аңлатмай. Ул пенсияны түләй аласаҡ, унда киҫкен хәл булмаясаҡ, ләкин пенсионер-ҙар килеме үҙгәрешһеҙ ҡаласаҡ һәм, инфляцияны иҫәпкә алғанда, ул кәмейәсәк. Пенсия йәшен арттырыу яҡлылар шулай ти.\nУлар, шулай уҡ пенсия йәшен арттырған хәлдә, ирҙәр өсөн дә, ҡатындар өсөн дә бер төрлө арттырырға кәрәк, ти.\nЛәкин пенсия йәшен арттырған осраҡта проблемалар буласаҡ, тип иҫкәртеүселәр ҙә бар. Улар нимәгә һылтана һуң? Улар былай ти: “Беҙ иҡтисадҡа инновацион характер бирергә, шулай уҡ төп ролде һандар технологияһы уйнауын теләйбеҙ”. Был нимәне аңлата һуң? Тимәк, бөгөн шартлы әйткәндә, мең эшсе кәрәк булған предприятиеға иртәгә йөҙҙән дә артыҡ кеше кәрәкмәҫ, етмәһә, ҡайһы берәүҙәр тәҡдим итеүенсә, пенсия йәшен 63-кә йәки 65-кә күсерһәк.\nӘ эштән азат ителгәндәрҙе ҡайҙа итергә? Хеҙмәт баҙары менән нимә буласаҡ? Башҡа фекерҙәр ҙә бар. Тулы ҡарар ҡабул итер алдынан быларҙың барыһын да реаль иҫәпләргә кәрәк. Мин быны яуаптан тайпылыр өсөн әйтмәйем. Бының нимәгә килтерәсәген һәр позиция буйынса иҫәпләргә кәрәк.\nНиндәй генә ҡарар ҡабул итмәйек, был пенсияға сығып өлгөргәндәр өсөн ҡағылмаясаҡ, был беренсенән. Икенсенән, был шаҡ ҡатыр-ғыс, шулай уҡ бер тапҡыр ғына файҙаланыла торған ҡарар булырға тейеш түгел. Бындай эш башҡа илдәрҙәге кеүек яйлап ҡына – йәки ярты йыл аша, йәки бер йыл аша эшләнергә тейеш.\nЛәкин тағы ла бер тапҡыр әйтәм һәм һыҙыҡ өҫтөнә алам: әлегә бер ниндәй ҙә ҡарар ҡабул ителмәгән. Тағы ла бер нәмә, үтә лә мөһим хәл: бындай ҡарарҙар кулуар рәүештә хәл ителмәй, хатта Хөкүмәт кимәлендә лә”.\nС. Шахов, Өфө, “Йәмәғәт электрон гәзите”: “Федераль ҡаҙнанан аҡса алыу – һәр төбәк өсөн иң ауыртҡан мәсьәләләрҙең береһе. Шартлы итеп әйткәндә, Башҡорт-остан 10 миллиард күсерә, һуңынан күп һанлы делегациялар аҡсаның бер өлөшөн кире ҡайтарыу өсөн федераль министрлыҡтар буйлап йөрөй. Һалым реформаһын үткәреүҙе кәрәкле һәм ваҡытлы тип иҫәпләйһегеҙме? Ул саҡта төбәктәргә аҡса күберәк ҡалыр ине. Мәҫәлән, файҙалы ҡаҙылмалар табыуға биш процент һалым. 2010 йылға тиклем һалым кодексында ошондай норма бар ине, ләкин ул алып ташланды. Был урындарҙа аҡсаны һөҙөмтәлерәк файҙаланырға мөмкинлек бирер ине. Мәҫәлән, юлдарҙы ремонтлау эше ваҡытында башланыр ине, ә декабрҙә генә федераль аҡсалар күскәс түгел”.\nВ. Путин: “Беҙ ошо ҡарарҙарҙы тикшерәбеҙ. Үткән аҙнала ғына ошо мәсьәләгә кире ҡайттыҡ: юл төҙөлөшө һәм төбәктәрҙең килеме буйынса ла. Төбәктәрҙең бурысын реструктуризациялау буйынса ҡарар ҡабул иттек.\nБеҙ кешеләр ҡайҙа, ҡайһы төбәктәрҙә йәшәмәһен, улар яҡынса бер кимәлдә йәшәргә тейеш, тигәндән сығып эш итәбеҙ. Быны эшләү бик ҡатмарлы, әлбиттә. Субъ-екттар төрлөсә үҫешкән һәм бында аҙ бюджетлы төбәктәрҙең ғәйебе юҡ. Шуға күрә күп йылдар дауамында бюджеттарҙы тигеҙләү менән шөғөлләнәбеҙ. Тиҫтә йылдар, бәлки, йөҙ йыл буйына ҙур ресурс-тар һалынған төбәктәр үҙ аллы түгел. Донор төбәктәрҙән (әле улар-ҙың һаны 12) Рәсәйҙең башҡа субъ-екттарына аҡсаны ҡабаттан бүлеү ғәҙел. Беҙ быны һаҡ ҡына, донор төбәктәрҙең үҙ иҡтисадын артабан үҫтереү теләген бөтөрөргә тырышмайынса ғына эшләйбеҙ.\nРеструктуризациялауға килгәндә, әйтеп үткәнемсә, илдәге барлыҡ төбәктәрҙең дә тиерлек кредит бурысын ете йылға реструктуризацияларға хәл ителде. 5 процентҡа. Был төбәктәргә 430 миллиард һум күләмендә аҡса алырға мөмкинлек бирә. Улар финанс йәһәтенән һауыҡтырыуға һәм социаль, иҡтисади үҫешкә йүнәлтелергә тейеш. Бөтә төбәктәр ҙә, шул иҫәптән Новгород өлкәһе лә быны энтузиазм менән ҡабул итте. Бындай субъект- тарға өҫтәмә ярҙам күрһәтеү ҡа-ралған. Илебеҙҙә ошондай өс-дүрт төбәк бар.\nӘлегә ҡарар ҡабул ителде. Рәсәй төбәктәренә коммерция банктарында юғары процент менән кредит биреүҙе туҡтатырға кәрәк. Нимә күрәбеҙ? Дәүләттән түбән ставка менән кредит алыу мөмкинлеге лә бар бит. Юҡ, улай эшләмәйҙәр. Ни өсөн? Властар һәм коммерция банктары араһында килешеү бар. Коммерция банкы билдәле бер параметрҙар буйынса эшҡыуарлыҡ структураларына аҡса бирмәй. Төбәктәргә иһә ҡуш ҡуллап. Ни өсөн? Сөнки дәүләттең уларҙы тәьмин итерен белә. Аҡсаны еңел генә алалар, ә эҙемтәләре тураһында бөтөнләй уйланмайҙар. Сикләү индерергә кәрәк. Минең бер кем менән дә ошо хаҡта һөйләшкәнем юҡ ине. Беҙ быны эшләргә тейешбеҙ тип уйлайым.


Ғәйепле тип танылған\n11 Март , 10:26\nУл хөкөм ителеүенә ҡарамаҫтан, рулгә ҡабаттан эсеп ултырған өсөн ғәйепле тип танылған. Судта 2014 йылда иҫерек водитель арҡаһында ике кешенең һәләк булыуы, ә иҫән ҡалғанының һаулығына ауыр зыян килеүе асыҡланған.\nМәләүез район суды судьяһы 32 йәшлек Первомай ауылы кешеһенә суд ҡарары сығарған. Ул хөкөм ителеүенә ҡарамаҫтан, рулгә ҡабаттан эсеп ултырған өсөн ғәйепле тип танылған. Судта 2014 йылда иҫерек водитель арҡаһында юл транспорты ваҡиғаһында ике кешенең һәләк булыуы, ә иҫән ҡалғанының һаулығына ауыр зыян килеүе асыҡланған. Ҡылынған енәйәте өсөн граждан өс йылға яҡын колонияла яза үткән.\n2020 йылда хөкөм ителгән әҙәм транспортҡа эсеп ултырғаны өсөн 400 сәғәт мотлаҡ эшкә йәлеп ителеп, яңынан енәйәт яуаплылығына тарттырылған. Ике тапҡыр хөкөм ителеүенә ҡарамаҫтан, йәш кеше 2021 йылдың сентябрендә эскән килеш «Skoda Octavia» автомобилендә Мәләүез ҡалаһы Цюрупа урамында полиция хеҙмәткәрҙәре тарафынан ҡулға алына.\nСуд уны колонияла яза үтәү шарты менән 9 айға иркенән мәхрүм итте. Хөкөм ҡарары әлегә көсөнә инмәгән.


Ҡояш янында—йылылыҡ, әсә янында—изгелек\n23 Ноябрь 2018, 16:47\nХәйбулла районының Вәлит ауылында дан әсәйҙәр бик күп. Үҙенең 6 балаһын эйәле-башлы итеп, йәшләй генә мәрхүм булған бикәсенең 4 балаһын үҙенекеләй күреп хәстәрләгән Зөлхиә Рәфҡәт ҡыҙы Әйүпова шуларҙың береһе.\nКүрше Әбделнасир ауылынан Вәлит ауылы хужалығына бухгалтер булып эшкә килә ул. Эшкә әрһеҙ йәш ҡыҙҙы хужалыҡтың алдынғы тракторсыһы Зәкир Тимербай улы бер күреүҙә оҡшата һәм улар гөрләтеп туй үткәреп тә ебәрә. Fаиләләренә йәм өҫтәп бер-бер артлы 6 бала донъяға килә:\n—Үпкәләштән булмаһын тип, ҡыҙ һәм улдарҙы тигеҙ таптым,—тип йылмая бәхетле әсә.—Аллаға шөкөр, 3 ҡыҙым, 3 улым бар. Бөтәһе лә ғаиләле, өлкән ҡыҙым Альбина менән кесе ҡыҙым Гүзәл Сибайҙа тора. Әнисә менән Йәһүҙә кейәү Аҡъярҙа йорт һалды. Тимур улым менән Юлиә киленем Мәскәүҙә төпләнде. Радик улым ғаиләһе менән Баймаҡта йәшәй. Кинйәбеҙ Юлай Өфөлә донъя көтә. Кейәүҙәремдән дә, килендәрҙән дә уңдыҡ. Әлбиттә, бер-бер артлы балаларҙы уҡытыу, туйҙар үткәреү ауырыраҡ булды, шулай ҙа бирешмәнек, мал-тыуар, ҡош-ҡорт көткәс, бурыстарҙы теүәл атҡарып сыҡтыҡ. 6 баланан 10 ейән-ейәнсәребеҙ бар. Йәй булһа, өйөбөҙгә ҡот-йәм өҫтәп, балаларым балалары менән килеп тула.\nЗөлхиә һәм Зәкир Әйүповтар хәҙерге көндә икеһе лә хаҡлы ялда. Шулай булһа ла улар тик ултырмай, ғаилә башлығы МТС-та ауыл хужалығы эштәрендә булыша, Зөлхиә Рәфҡәт ҡыҙы ҡул эштәренә әүәҫ: төрлө ептәрҙән ултырғыс түшәктәре, ойоҡ-бейәләйҙәр бәйләй. Ятыраҡ биҙәктәр күрһә, шуны килтереп сығармайынса ҡуймай. Бынан тыш, иҫәп-хисапҡа шәп булғас, ауыл халҡынан һыуға аҡса йыйыу ҙа уның иңен-дә. Заман менән бергә атлай, интернет селтәрен гиҙеп, яңылыҡтар менән таныша, балалары менән «Бәйләнештә», «Ватсап» аша аралаша. Ауылға эшкә килеп, күрше йортта ғына йәшәгән йәш белгестәрҙе лә күп кенә эшкә өйрәтә ул. Ҡыҙҙар уны яратып «икенсе әсәйебеҙ» тип атай. Уларҙың береһен үҙе килен итһә, икенсеһе лә кейәүгә сыҡҡанда Әйүповтарҙы туйына саҡыра. Уларҙың балалары ла Зөлхиә өләсәй тип өҙөлөп тора.\nҮрҙә әйтеп үтеүебеҙсә, бикәсенең 4 балаһын бағырға ла ваҡыт таба. Былтыр бер улына кәләш алып бирешһәләр, әле яңыраҡ ҡына бер ҡыҙын икенсе районға кейәүгә оҙаттылар. Ҡалған ике баланы ла уҡыуҙарынан ҡайтҡанда мунса яғып, тәм-том бешереп ҡаршы ала. Вәлиттә йәшәгән ҡәйнәһенә, ҡәйнеш-килендәренә, бикәстәренә лә ул һәр яҡлап ярҙам күрһәтергә тырыша. Бына шулай оло йөрәкле, изгелекле ҡатын ул Зөлхиә Рәфҡәт ҡыҙы. Булдыҡлы, берҙе ике итәм тип тырышҡан әсәнең донъяһы ла ҡотло, ире лә, балалары ла, яҡындары ла бәхетле.


Башҡортостанда 2020 йылдан декрет ялындағы әсәләр бюджет иҫәбенә квалификация үҫтерә ала. Был бала тапҡандан һуң, ҡатын-ҡыҙҙарҙы күңел төшөнкөлөгөнә бирелеүҙән аралай. Сөнки психологтар билдәләүенсә, һөнәр алыштырыу депрессияны иҫкәртә. Статистика мәғлүмәттәре буйынса, һәр 10-сы әсә ошо осорҙо кисерә. Әммә күптәре махсус ярҙам итеү хеҙмәттәренә һирәк мөрәжәғәт итә, бәғзеһе хәбарҙәр түгел. Мәскәү ҡалаһында күптән түгел 36 йәшлек ҡатын 9-сы ҡаттан ике балаһы менән һикергән. 9 айлыҡ ҡыҙы менән үҙе урында вафат булған, 3 йәшлек улы әле реанимацияла. Психологтар билдәләүенсә, ҡатын бала тапҡандан һуң күңел төшөнкөлөгөнә бирелгән. Статистика мәғлүмәттәре буйынса, һәр 10-сы әсә ошо осорҙо кисерә. Әммә күптәре махсус ярҙам итеү хеҙмәттәренә һирәк мөрәжәғәт итә, бәғзеһе хәбарҙәр түгел. Йәш әсәләргә күңел төшөнкөлөгөнә нисек бирешмәҫкә, был хаҡта киләһе сюжетта. Ике балаға ваҡыт бүлергә, кескәйенең дә, өлкән улының да бар теләктәрен үтәргә, үҙеңә лә ваҡыт еткерергә кәрәк. Гөлшат Вәлиева был бурыстарҙы хәҙер еңел башҡарырға өйрәнгән, ул һәр көнөн сәғәтләп планлаштыра. Ә беренсе бала тапҡанда бик ҡатмарлыҡтар ине тип хәтерләй ул. Бала тапҡандан һуң күп әсәләр ҡыйнлыҡтарға дусар була. Белгестәр билдәләүенсә, әсә кешенең донъяһы ҡырҡа үҙгәрә һәм күпселек осраҡта ул был үҙгәрештәргә әҙер булмай сыға. Ауыр, интектергес тойғолар һәм кисерештәр үткәрә, һағышҡа, өмөтһөҙлөккә бирелә. Был осраҡта яҡындарына ла иғтибарлы булыу зарур. Депрессия хәлендәге кешене асыҡлауы ауыр тңгел, ул ғәҙәттә әкрен, дәртһеҙ, үҙен һәр саҡ хәлһеҙ тоя. Ҡатын-ҡыҙҙарҙың тормошон мультиварка, кер, һауыт-һауаба йыуыу машиналары физик яҡтан күпкә еңеләйтһә лә, төшөнкөлөккә бирелеүҙән ярҙам итмәй. Күп әсәләр бала тапҡандан һуң торғонлоҡто етди ҡабул итмәй. Беҙҙең әсәйҙәр ҙә бала тапҡан, беҙ ҙә был хәл торошон үтергә тейеш, тип иҫәпләй. Әммә ошондай төшөнкөлөк аяныслы фажиғәгә килтереүе ихтимал. Мәскәү ҡалаһында 36 йәшлек ҡатындың ике балаһы менән тәҙрәнән ырғыу сәбәптәрен дә ошоноң менән аңлаталар. Оҡшаш хәл Өфөләге әсәй менән дә була, балаһы иҫән ҡала, үҙен мәжбүри дауаланыуға оҙаталар. Йәй аҙағында Дүртөйлө районында йәшәүсе ҡатын 1 йәшлек малайын быуып үлтергәйне. Был ваҡиғаларҙы психологтар бала тапҡандан һуң күңел төшөнкөлөгөнә бирелеү менән бәйле булыуы ихтимал, тип билдәләй. Белгестәр билдәләүенсә, йәш әсәгә йомолоп ҡалырға ярамай, яҡындарына ла абайлыраҡ булыу зарур. Бала ҡарауҙан тыш эшмәкәрлекте алмашытырырға мөмкин. 2020 йылдан милли проект сиктәрендә Башҡортостанда мәшғүллек хеҙмәте иҫәбенә декрет ялында ултырған әсәйҙәр һөнәрен камиллаштыра йә иһә яңы һөнәр үҙләштерә аласаҡ. Проект 4 йылға. Йәш әсә үҙен яңғыҙ тойорға тейеш түгел. Төшөнкөлөктөң төп сәбәбен асыҡлауы ҡатмарлы. Күңел торошона биологик, психологик, социаль факторҙар йоғонто яһай. Яҡын кешеләрҙең ярҙамы, яңы тыуған сабыйҙы бергә ҡарашыу ҡатын-ҡыҙҙы ниндәй ҙә булһа төшөнкөлөктән арындырасаҡ, тигән уртаҡ фекергә килә белгестәр.


Ҡарбуз миҙгеле башланды | ГТРК «Башкортостан» — Новости Уфы и РБ\n22 июля 2015 — 16:52\nВитаминдарға бай, татлы еләкте нисек дөрөҫ һайларға, ҡулланырға һәм һаулығыңа зыян килтермәҫкә. Ҡарбуз һәм хуш еҫле ҡауын йәнә баҙар, магазин кәштәләрен тултырҙы. Ҡыҙғанысҡа ҡаршы, тап ошо мәлдә баҡса культуралары менән ағыуланған осраҡтар ҙа күбәйә. Һайлай белергә кәрәк, ти белгестәр. Ә нисек табырға һуң иң татлы һәм файҙалы емеште?! Ҡарбуз ябай еләк түгел, уны һатып алыу лотерея уйнатыуға тиң. Әгәр үҙегеҙҙең оҫталығығыҙ етмәй икән белгестәргә кәңәш итегеҙ. Татлы еләкте юл буйҙарынан, законһыҙ сауҙа итеү нөктәләренән алыу тыйыла. Баҙарҙа йә магазинда һатылған, сертификатлы баҡса культураларын шикләнмәй ашарға мөмкин. Химик мәтдәләр менән зарарланмаған ҡарбуз ашайым тиһәң уны баҡсала ла үҫтерергә мөмкин. Ә беҙҙең тәбиғәт шарттарында ул бешеп өлгөрәме, ошо хаҡта Ришат Ғәликәевтан һорайбыҙ. Ҡарбуз-ҡауын өлгөргән миҙгел август-сентябрь айҙарына тура килә. 90 процент һыуҙан торған гигант-еләкте йыш ҡына химикаттар менән тултыралар, яһалма ҡыҙартыу осраҡтары ла теркәлә. Үҫтергәндә химик матдәләр күп ҡулланылһа ҡарбуз ҙур, матур, ҡыҙыл әммә зарарлы буласаҡ.Еләктә химик матдәләрҙең күплеген ябай ғына ысул менән тикшереп ҡарарға мөмкин. Бер стакан һыуға бер-ике ҡалаҡ ҡарбуз иҙмәһе һалабыҙ. Һыу шунда уҡ ҡыҙғылт-алһыу төҫкә инһә, ҡарбузда химикаттар күп тигәнде аңлата, әгәр һыу төҫөн үҙгәртмәй, бер аҙ томаланһа еләкте ҡурҡмай ашарға ярай. Ҡарбуҙ оҙаҡ һаҡлана торған еләк. Һаҡлағысҡа дөрөҫ урынлаштырһағыҙ, ул һеҙҙе Яңы йыл табынында ла хуш еҫе һәм татлы тәме менән ҡыуандырыр.


Бөтә Рәсәй дәүләт телерадиотапшырыуҙар компанияһының ике журналисы Салауат Юлаев ордены менән бүләкләнәсәк // Йәмғиәт | новости башинформ.рф\nБөтә Рәсәй дәүләт телерадиотапшырыуҙар компанияһының ике журналисы Салауат Юлаев ордены менән бүләкләнәсәк\n14:49, 8 июля 2014 Йәмғиәт\nБөтә Рәсәй дәүләт телерадиотапшырыуҙар компанияһының ике журналисы Салауат Юлаев ордены менән бүләкләнәсәк Фото: Лариса Ветлугина коллажы\n8 июлдә Башҡортостан Республикаһы башлығы Рөстәм Хәмитов «Рәсәй» телеканалының Башҡортостанда хәбәрселәр пункты хеҙмәткәрҙәрен – «Яңылыҡтар» хәбәрсеһе Азамат Сәлиховты һәр оператор Сергей Шелепинды, – Украинала командировка ваҡытында, профессиональ бурысын үтәгәндә күрһәткән батырлығы өсөн Салауат Юлаев ордены менән бүләкләү тураһындағы Указға ҡул ҡуйҙы.\nБөтә Рәсәй дәүләт телерадиотапшырыуҙар компанияһының Өфө хәбәрселәр пункты хеҙмәткәрҙәренән ойошторолған, «Рәсәй» телеканалының төшөрөү бригадаһы Донецкиҙа апрель аҙағынан алып июнь уртаһына тиклем эшләне. Уларҙың сюжеттары нигеҙендә төрлө жанрҙарҙа: Бөтә Рәсәй дәүләт телерадиотапшырыуҙар компанияһының эфир каналдарында кеүек, интернетта ла йөҙләгән материал баҫылған. Был ҡыҙыу айҙарҙа Донецкиҙағы хәүефле ваҡиғалар тураһында мәғлүмәттең байтаҡ өлөшөн ил Азамат Сәлиховтан ишетеп һәм Сергей Шелепиндың күҙҙәре менән күреп белде.\nБыл төшөрөү төркөмөнөң снарядтар шартлаған урындарҙа берҙән-бер хәүефле командировкаһы түгел: 2011 йылда улар Башҡортостандың Урман ҡасабаһында (26 майҙа) һәм Удмуртияның Пугачево ҡасабаһында (3 июндә) хәрби арсеналдарҙа ике ҡурҡыныс янғын эҙемтәләрен бөтөрөүҙе яҡтырта.\nАзамат Сәлихов Башҡортостан буйынса Бөтә Рәсәй дәүләт телерадиотапшырыуҙар компанияһында үҙ хәбәрсеһе булып ике меңенсе йылдарҙың башынан алып эшләй башлай, хәбәрселәр пунктының эшмәкәрлек өлкәһенә шулай уҡ күрше Удмуртия Республикаһы һәм Ырымбур өлкәһе инә.\nБөтә Рәсәй дәүләт телерадиотапшырыуҙар компанияһының Башҡортостанда хәбәрселәр пункты – республикала иң «етештереүсәнлеләрҙең» береһе һәм иң оҙон эш тарихына эйә. Дөйөм Рәсәй тамашасыларының алдында заманса Башҡортостандың телевизион образының күп кенә өлөшө хәҙерге уның составы менән булдырылған. Ул – 2002 йылдан алып өҙлөкһөҙ Өфөлә эшләүсе дөйөм милли телекомпанияларҙың берҙән-бер хәбәрселәр пункты.\nХеҙмәттәштәре Бөтә Рәсәй дәүләт телерадиотапшырыуҙар компанияһының Өфө хәбәрселәр пункты хеҙмәткәрҙәрен Рәсәйҙең һәм Башҡортостандың патриоттары, юғары кимәлдәге профессионалдар һәм яҡшы егеттәр булараҡ характерлай. «Башинформ» мәғлүмәт агентлығы коллективы ҡотлауҙарға ҡушыла һәм Азамат менән Сергейға репортёрлыҡ уңышын һәм кешелек бәхетен теләй.


Башҡортостан Республикаһының Дәүләт суверенитеты тураһы нда декларация иғлан итеүҙең ун биш йыллығына арналған сарал арҙы әҙерләү һәм үткәреү буйынса ойоштороу комитетының берен се ултырышы уҙҙы.\n- Был - төп дәүләт байрамы. Декларация республикаға үҫеш юл ын табыу мөмкинлеген бирҙе, - тине Дәүләт Йыйылышы - Ҡоролта й рәйесе Константин Толкачев ойоштороу комитеты ултырышын ас ып. Республика Хөкүмәте һәм парламенты ҡарарына ярашлы ойоштороу\nкомитетына бар тармаҡ һәм төрлө власть кимәлендә вәкилдәр и нде.\nБайрам саралары планы ла бай булмаҡсы, тәҡдим ителгән бере нсе вариант 44 пункттан тора. Байрамдың үҙәк өлөшө - 8 октяб рҙә Башҡорт дәүләт опера һәм балет театрында уҙасаҡ тантанал ы йыйылыш һәм сәнғәт оҫталары ҡатнашлығында байрам концерты. Республика көнөн байрам итеү саралары юғары кимәлдә уҙасаҡ, тип белдерҙе БР Хөкүмәте Премьер-министр урынбаҫары, мәҙәниә т һәм милли сәйәсәт министры Илдус Илешев. Ойоштороу комитет ы ултырышында шулай уҡ төп саралар - ижтимағи-сәйәси уҡыуҙар ҙан алып әҙәби-музыкаль кисәләр исемлегенә тиклем бәйән ител де.\nҠала һәм райондарҙа тантаналы йыйылыш, мәктәптәрҙә асыҡ дәр естәр, китапханаларҙа уҡыу конференциялары уҙасаҡ, музейҙарҙ а һәм художество галереяһында сәнғәт оҫталары әҫәрҙәре күргә ҙмәһе асыласаҡ, кинотеатрҙарҙа Башҡортостанға арналған фильм дар күрһәтеләсәк. Журналистика өлкәһендә Шәһит Хоҙайбирҙин и семендәге дәүләт премияһын тапшырыу 5 октябрҙә Күгәрсен райо нында уҙасаҡ.\nБайрам программаһында БР Президенты призына дзюдо буйынса халыҡ-ара турнир, спорт бейеүе буйынса Башҡортостан Асыҡ куб огын уҙғарыу ҡаралған.\nБашҡортостан йәштәре лә изге эштән ситтә ҡалмай, йәштәр ой ошмалары хәйриә һәм экология акцияларында, йәштәр байрамында\nҡатнаша, тине БР йәштәр сәйәсәте буйынса дәүләт комитеты рә йесе Юлай Ильясов.\n24 сентябрҙән ноябрь аҙағына тиклем баш ҡаланың 11 майҙаны һәм 44 баҙарында ауыл хужалығы йәрминкәләре гөрләп торасаҡ, республиканың 48 районы йәрминкәлә ҡатнашыу теләген белдерҙе\nлә инде, тине Өфө хакимиәте башлығы Павел Качкаев.


Башҡортостанда еләк миҙгеле башланды\nИң беренсе булып Шишмә, Ауырғазы һәм Ҡырмыҫҡалы районы уңғандары ҡала баҙарына үҙ продукцияһын тәҡдим итә. Нуримандар иһә итальян технологияһы буйынса ер еләге үҫтерә. Яңы эш башлаусы фермерҙар ике гектар баҫыуҙа өс йыл дауамында ер еләге үҫтерә.\nЙәйҙең төп емеше булған еләк төҫөнән баҙарҙа күҙҙәр ҡамаша. Өфө баҙарында ер еләгенең ниндәйе генә юҡ. Ямғырлы йәйҙә Башҡортостан фермерҙары ярайһы уңыш алған. Баҙарҙа баҡса еләгенең килограмы уртаса өс йөҙ һумдан тәҡдим ителә. Ауырғазы районы Терәпә ауылынан килгән һәүәҫкәр баҡсасы Ольга Герасимова фестиваль, гигант сорттарын күпләп үҫтерә. Йәй ризыҡтарын танһыҡ иткән халыҡ еләк сауҙаһы барған ерҙән өҙөлмәй.\nШишмә районы уңғандары өсөн был осор питомниктан күпләп еләк йыйып ҡулаҡса эшләү мөмкинллеге лә... Шишмә ҡасабаһында йәшәүсе Рәсиха Хәйруллина еләк бешкән миҙгелде түҙемһеҙләнеп көтөп ала. Ул фемер баҙарына көн һайын һикһән килограммдан ашыу еләк килтереп һата. Килограммын өс йөҙ һумдан тәҡдим итеп ярайһы килем ала\nНуриман районы Нимесләр ауылында үҫтерелгән еләк төрҙәре Италиянан ҡайтарылған. Улар япма һыҙатына ултыртылған һәм төпкә һыу һибеү ҡоролмаһы тоташтырылған. Улар һәр ҡыуаҡты етерлек кимәлдә дым менән тәьмин итә. Дүрт төрлө сорттың емештәре таҙа һәм тығыҙ.Тәме лә татлы. Нуриман районының еләк баҡсаһын биш кеше хеҙмәтләндерә. Еләк үҫтереүгә һәм йыйыуға башлыса ҡатын-ҡыҙҙар йәлеп ителә. Улар йәйге миҙгелдә ун биш-егеме мең тирәһе хеҙмәт хаҡы ала.\nЮғары техник белемле Андрей Назаренко өс йыл элек ғаиләһе менән ауыл ерендә төпләнергә ҡарар итә. Йәш фермер ауыл хужалығы өлкәһендә грант алып, итальян ысулы буйынса еләк үҫтереүгә керешә. Яҡындары менән өс йыл элек башлаған шөғөлдәре килемле. Нуриман баҡсаларының емешенә халыҡта ихтыяж ҙур.\nАндрей Назаренко, итальян технологияһы буйынса еләк үҫтереүсе фермер: «Еләк өсөн йылы ла, дым да етәрлек булырға тейеш. Улар миҡдары тейешле кимәлдән артыуы уңышҡа кире йоғонто яһауы ихтимал. Беҙҙең районда ер еләге үҫтереү өсөн бөтә шарттар ҙа бар. Киләсәктә баҡса майҙанын алты гектарға еткереп,емеште эшкәртеүҙе лә башларға ине. Иң мөһиме, ерҙә эшләргә теләк кенә булһын».\nБыйылғы ямғырлы йәйҙә күп кенә фермерҙарҙың йылдар буйына үҫтергән еләк яландарын һыу баҫыу осрағы ла етәрлек. Шуға күрә лә емештең хаҡын төшмәйәсәк ,ти фермерҙар. Йәй емешенең килограмын өс йөҙ һәм өс йөҙ илле һумдан һатып алырға була. Нуриман фермерҙарының еләктәре башлыса Өфө баҙарҙарында халыҡҡа тәҡдим ителә.\nНуриман районының Нимесләр ауылында итальян технологияһы буйынса ер еләге үҫтерелә. Клерк, Мармеладо, Галя Чив һәм Джолли сорттары беҙҙең төбәккә яраҡлаштырылған. Һалҡындарға бирешмәй, ә татлы, һутлы емештәр баҙарҙа ҙур һорау менән ҡулланыла.


Республика башлығы төҙөүселәрҙе һөнәри байрамы менән ҡотланы - GTRK.TV — Новости Уфы и РБ\nРеспублика башлығы төҙөүселәрҙе һөнәри байрамы менән ҡотланы\nБеҙҙе уратып алған һәр бина улар тырышлығы менән төҙөлгән. Төбәктең төҙөлөш өлкәһендә эшләгән һикһән мең кеше августың икенсе ял көнөндә һөнәри байрамын билдәләй. Ошо уңайҙан бөгөн Республика башлығы тармаҡ алдынғыларына дәүләт наградаларын тапшырҙы. Тантанала билдәләнеүенсә, Башҡортостан торлаҡ төҙөлөшө буйынса Волга буйы федераль округында алдынғылар иҫәбендә. Быйыл ғына республикала 2 миллион 700 мең квадрат метр файҙаланыуға тапшырыласаҡ. Ошо майҙандарҙы халыҡ мәнфәғәттәренә тапшырыу өсөн төбәктә бер нисә төрлө программа яйға һалынған. 2016 йылдың 1-се июненә ипотека ысулын ҡулланыусылар һаны 11 мең ярым. Төҙөлөш маҡсатында һаҡлыҡҡа йыйылған аҡса программаһын иһә Рәсәйҙә тик Башҡортостан уңышлы ҡуллана. Торлаҡ төҙөлөшөндә өлөшләтә ҡатнашҡан буласаҡ фатир хужалары иҫәбенә 500 йорт тура килә. Был йәһәттән алданған өлөшсөләр мәсьәләһен ыңғай хәл итеүгә өлгәшелде, тине Рөстәм Хәмитов. Республика башлығы Президент Владимир Путиндың илдә торлаҡҡа мохтаждар сиратын бөтөрөүгә ҡағылған киҫкен мәсьәләне хәл итеү бурысын һыҙыҡ өҫтөнә алды.\n10 августа Рәсәй һәм донъя хәбәрҙәре\n11 августа Башҡортостанда «Автобус» операцияһы барышында 1 мең 695 хоҡуҡ боҙоу осрағы теркәлгән


Ҡыпсаҡ кантоны — Башҡорт Википедияһы\nҠыпсаҡ кантоны (рус. Кипчакский кантон) — Башҡортостан кантоны.\nАдминистратив үҙәге — Мораҡ ауылы.\n4 Кантон башҡармаһы (ревкомы) рәйестәре\n1919 йылдың 20 мартындағы «Үҙәк Совет власы менән Башҡорт хөкүмәте араһында Башҡорт совет автономияһы тураһында килешеү»гә ярашлы республика территорияһы 13 кантондан тора, уның араһында Ҡыпсаҡ кантоны ла була.\n1919 йылдың июнендә кантон бөтөрөлә, территорияһы Ҡыпсаҡ-Ете ырыу кантонына инә.\nБашҡортостан кантондары, 1920 йыл\nКантонға Ырымбур өйәҙенең Бөрйән-Ҡыпсаҡ, Бошман-Һыуын-Ҡара-Ҡыпсаҡ, 1‑се һәм 2‑се Ҡара-Ҡыпсаҡ, Семён-Петровский һәм Йомағужа улустары инә. Төньяҡта Юрматы кантоны, төньяҡ-көнсығышта — Бөрйән-Түңгәүер кантоны, көньяҡ-көнсығышта — Үҫәргән кантоны, көньяҡта — Ырымбур өйәҙе, көнбайышта Ете ырыу кантоны менән сиктәш була.\nМиһран Сыртланов (1918)\nНуғаева Ф. Ғ. Ҡыпсаҡ кантоны // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nhttps://ba.wikipedia.org/w/index.php?title=Ҡыпсаҡ_кантоны&oldid=846908 ҡабул ителгән\nБыл бит һуңғы тапҡыр 04:41 14 ноябрь 2018 үҙгәртелгән.


Башдрамдың артистары «Йөрәк һүҙе — 2019» шиғриәт бәйгеһенең финалына сыҡтылар\n9 сентябрҙә «Йөрәк һүҙе — 2019» шиғриәт бәйгеһендә майҙан тотоусоларҙы билдәләү буйынса эксперт комиссияһының ултырышы булып уҙҙы, унда 9 ноябрь «Башҡортостан» дәүләт концерт залы сәхнәһендә уҙасаҡ шиғыр бәйгеһе финалистарының исемдәрен билдәләнеләр. Улар араһында Мәжит Ғафури исемендәге Башҡорт академия драма театры артистары ла бар: Суфия Ҡорбанғәлиева, Римма Ҡаһарманова, Морат Рафиҡов, Гөлмирә Исмәғилева, Фәнис Рәхмәтов.\nБөгөн Гөлли Мөбәрәковаға 83 йәш тулыр ине\n9 сентябрь – СССР-ҙың халыҡ артисткаһы, С.Юлаев исемендәге дәүләт премияһы лауреаты Гөлли Арыҫлан ҡыҙы Мөбәрәкованың тыуған көнө. Уға 83 йәш тулған булыр ине… 11 сентябрҙә 15.00 сәғәттә Мәжит Ғафури исемендәге Башҡорт академия драма театрында Гөлли Мөбәрәкова иҫтәлегенә «Из-под шапки-невидимки» китабының исем туйы театр музейында үтәсәк. Китап авторы – Владимир Жеребцов.\nБАШДРАМ ФЛЕШМОБта ҠАТНАШТЫ\n7 сентябрҙә йондоҙ формаһында теҙелеп халыҡ «Шайморатов генерал» йырын башҡарҙы. Мәжит Ғафури исемендәге Башҡорт академия драма театры коллективы флешмобҡа ҡушылды! Бөтә донъя башҡорттары ҡоролтайы иғлан иткән флешмобты олоһо ла, кесеһе лә күтәреп алды. Иңгә-иң терәшеп 3 мең кеше майҙан уртаһына баҫты.\nРуслан Хайсаров Ш.Бабич исемендәге Йәштәр премияһына тәҡдим ителде!\nМәжит Ғафури исемендәге Башҡорт академия драма театрының актеры РУСЛАН ХАЙСАРОВ Ш.Бабич исемендәге Йәштәр премияһына тәҡдим ителде! Уның өсөн тауыш бирәйек, ҡәҙерле дуҫтар! РУСЛАН ХАЙСАРОВтың ижады тураһында фекерҙәрегеҙҙе беҙең театр (gafury_lit@mail.ru), йә иһә Башҡортостандың Йәштәр сәйәсәте һәм спорт министрлығы (mmps@bashkortostan.ru) исеменә яҙып ебәрегеҙ!\nҺАУМЫ, 100-СӨ ИЖАД МИҘГЕЛЕ!\nКисә, 5 сентябрҙә Мәжит Ғафури исемендәге Башҡорт дәүләт академия драма театры 100-сө ижад миҙгелен «Зөләйха күҙҙәрен аса» (Г.Яхина, Я.Пулинович, реж. А.Абушахманов) спектакле менән асты. Йола буйынса, яңы ижад миҙгелен асыу мәлендә театрҙың ижади коллективы Мәжит Ғафури, Арыҫлан Мөбәрәков һәм Мостай Кәрим һәйкәлдәренә сәскәләр һалды. Байрам театр алдындағы майҙанда дауам итте. Театр артистары ҡатнашлығында театрлаштырылған тамаша\nТЕАТР КОЛЛЕКТИВЫ ҠӨРЪӘН АШЫНА ЙЫЙЫЛДЫ\nСәғиҙулла Байегет быйыл Мәккә ҡалаһына изге сәфәргә барып ҡайтты һәм бөгөнгө сара уның тәҡдиме буйынса уҙғарылды. Яңы ижад миҙгеле алдынан, юбилей йылына аяҡ баҫҡанда, бындай изге сараның үтеүе – шәхестәребеҙҙең изге рухынан фатиха алыу һәм киләсәк тормоштоң имен булыуын теләү. Ноғай ауылы мәсете имам-хатибы Ришат хәҙрәт Мөхәмәтуллин барыһына ла иҫәнлек-һаулыҡ теләп, аят уҡыны, киләһе ижади\n✅ ВКОНТАКТЕ БАШДРАМ ТӨРКӨМӨНӘН БИЛЕТТАР ҺАТЫП АЛ\n«БӘХЕТ ХАҠЫ» СПЕКТАКЛЕНӘ РӘХИМ ИТЕГЕҘ!\nЛЕГЕНДАР МӨХӘББӘТ ДУЭТЫ – Фидан ҒАФАРОВ һәм Нурия ИРСАЕВА! 10 СЕНТЯБРЬ 19:00 СӘҒӘТТӘ «БӘХЕТ ХАҠЫ» спектакле! Мәжит Ғафури исемендәге Башҡорт академия драма театры сәхнәһендә күреп ҡалағыҙ! «Бәхет хаҡы» музыкаль мелодрамаһы Хәлисә Мөҙәрисованың повесы нигеҙендә ҡуйылған. Айрат Абушахмановтың был спектакле инде йөҙҙән ашыу тапҡыр сәхнәлә уйналды. Легендар мөхәббәт дуэты – Фидан Ғафаров һәм Нурия Ирсаева – бөгөн\nҠәҙерле дуҫтар! 5 СЕНТЯБРҘӘ Мәжит Ғафури исемендәге Башҡорт академия драма театры алдындағы майҙанда ФЛЕШМОБ үтәсәк! Тулыраҡ: http://bashdram.ru/news/fleshmob.html\nЯңы миҙгелгә бағышланған пресс-конференция уҙҙы!\nБөгөн, 3 сентябрь, Мәжит Ғафури исемендәге Башҡорт академия драма театры 100-сө ижад миҙгеле асылыу уңайынан пресс-конференция үткәрҙе. Пландар тураһында театрҙың директоры Иршат Фәйзуллин, баш режиссеры Айрат Абушахманов һәм режиссерҙар Илсур Ҡаҙаҡбаев, Фирғәт Ғарипов һөйләнеләр. Мәжит Ғафури исемендәге Башҡорт академия драма театры 100-сө ижад миҙгелен 5 сентябрь «Зөләйха күҙҙәрен аса» спектакле менән аса.\nБАШДРАМ 100-СӨ ИЖАД МИҘГЕЛЕН АСА!\n5 сентябрь Мәжит Ғафури исемендәге Башҡорт академия драма театры 100-сө ижад миҙгелен аса. Йола буйынса 17:30 сәғәттә театрҙың ижади коллективы СССР-ҙың халыҡ артисы Арыҫлан Мөбәрәков, Башҡортостандың халыҡ шағирҙары Мәжит Ғафури һәм Мостай Кәрим һәйкәлдәренә сәскә һаласаҡ. Байрам театр алдындағы майҙанда дауам итәсәк. 18.00 сәғәттә — театр артистары ҡатнашлығында театрлаштырылған тамаша уҙасаҡ. Программала Алһыу Бәхтиева, Юнир Ҡоланбаев,\nТИҘҘӘН ТЕАТР ОЛИМПИАДАҺЫНА\nМәжит Ғафури исемендәге Башҡорт академия драма театры коллективы октябрь аҙағында Санкт-Петербург тамашасылары менән осрашыуға юлланасаҡ. Санкт-Петербург ҡалаһында уҙасаҡ Халыҡ-ара Театр Олимпиадаһына Рәсәйҙең иң көслө театрҙары саҡырылған. Унда беҙҙең театр 27-се һәм 28-се октябрҙә Г.Товстоногов исемендәге Ҙур драма театрында «Зөләйха күҙҙәрен аса» (Г.Яхина романы буйынса, Я.Пулинович инсц., реж. — А.Абушахманов) спектакле менән сығыш яһаясаҡ. Шул сәфәр


Шаран районында мосолмандар өсөн тәүгә ифтар мәжлесе ойошторолдо\nРамаҙан айының төп ғәмәлдәренең береһен үтәргә 150-ләп кеше йыйылды.\nҠояш байыуға байрамды ойоштороусылар руханиҙарға былау һәм башҡа тәм-томдар әҙерләне. Дини ҡанундар буйынса ирҙәр һәм ҡатын-ҡыҙҙар өсөн табын айырым әҙерләнде. Район үҙәгендә урынлашҡан "Ихсан" мәсетен асыуға ни бары йыл ярымдан ашыу ваҡыт уҙған. Шуға ҡарамаҫтан иман йорто дин юлындағыларҙы осраштырыу, әхлаҡ, тәрбиә мәсьәләләре хаҡында фекер алышыу урынына әйләнә бара. Дини мәжлес ифтар һәм аҡшам намаҙҙарын уҡыу менән тамамланды.


25 Ноября , 11:18\nhttps://vk.com/yshatir?w=wall-33983974_41540 Үткәнгә кире ҡайтабыҙ, тиҙҙән бөтөн ерҙә айнытҡыстар була тип шатланғайныҡ (республикала бер йылда 100 кеше урамда туңып үлә), әлегә уның башы ла, осо ла юҡ.\nТаныш полиция хеҙмәтҡәре осраны. Әле генә Ирәмәл янында бер иҫерек ир ята тип шылтыраттылар. 1960 йылғы, барҙым, тиҙ ярҙам саҡырттым. Тегеләр килде лә китте, быны ҡайҙа ҡуяйым тим, теләһә нишләт- күҙ ҡараштарынан шуны аңланым. Элегерәк полиция бүлегендә, подвалда, ошоноң һымаҡтар йылынып, аңҡы-тиңкелеге бөткәнсе ултырып сыға торғайны, хәҙер улай ярамай. Был ирҙе ташлап китеп булмай, наркодиспансерға алып барып һалдым. Хет тере ҡалыр.\nҠасан айнытҡыстар эшләй башлар икән? Айыҡ ауыл-фәлән, эскелеккә ҡаршы көрәшәбеҙ тип, тыпырлашып бейеп, байрамдарға миллион һумдар биреп йөрөгәнсе, айнытҡыстар проблемаһына иғтибар итһендәр ине.


Ауыл хужалығының яҡшы киләсәге өмөтлө\n7 Июнь , 10:15\nРайоныбыҙҙың йәш фермеры Осман Османов “Агростартап” программаһы буйынса өс миллион һум грант отҡаны тураһында яҙғайныҡ инде. Ошо ярҙамға таянып һәм үҙ аҡсаһын өҫтәп, ул йәшелсәслек эшен уңышлы йәйелдереп ебәрҙе.\nАтаһынан күргән - уҡ юнған, әсәһенән күргән - тун бескән, тип бушҡа ғына әйтмәй халыҡ мәҡәле. Осман был эшкә байтаҡ йылдар бай тәжрибә туплаған атаһы Магомед Османовтан өйрәнә, уң ҡулына әйләнә. Бөгөн үҙе етәкләгән крәҫтиән-фермер хужалығында йәшелсә үҫтерә.\n“Грант алыу еңел бирелмәй. Документтарҙы ҡат-ҡат тикшерәләр, элекке кеүек аҡса ҡулға тапшырылмай, кәрәкле йыһаздар һатып алғанда бер иҫәптән икенсеһенә күсерелә. Программа шарты буйынса беҙ әлеге эш менән биш йыл шөғөлләнергә һәм өс эш урыны булдырырға тейешбеҙ. Былтыр көҙ ҙур ангар төҙөнөк. Дәүләт ярҙамына йәшелсәне эреһенә-вағына айыра торған яйланма һәм башҡа кәрәк-яраҡ һатып алдыҡ. Ауыл хужалығы техникаһы бик ҡиммәт тора, уны һатып алырға һәр кемдең дә ҡулынан килмәҫкә мөмкин, шуға күрә бындай программаларҙың булыуы - ҙур терәк”, - ти уңған егет.\nРайонда йәшелсә үҫтереүселәрҙе бармаҡ менән генә һанарлыҡ, тиһәң дә була, улар ҙа йә картуф, йә кәбеҫтә генә үҫтерә. “Ауыл хужалығында кемдер малсылыҡ, ҡайһы берәүҙәр игенселек юлын һайлаған. Беҙ ауырлыҡтарҙан ҡурҡмайбыҙ. Атайым картуф, кишер, сөгөлдөр үҫтереүгә өҫтөнлөк бирә”, - ти Осман Магомед улы. Заманында Өфө дәүләт аграр университетының агроинжененрия факультетын тамамлаған егет беҙҙең климатҡа ҡулайлашмаған йәшелсәләрҙе лә һынай. 10 гектарҙан ашыу баҫыуҙа савой, пекин, брокколи тигән кәбеҫтә төрҙәрен, салат үләнен сәскән. Яҙын борос, помидор, ҡыяр үҫентеләрен һатыуға сығарған.\nОсмандың төп терәге, кәңәшсеһе - ата-әсәһе, ҡатыны Алина. Шулай бер фекерҙә эшләгәндә , йәшәгәндә генә тормош алға бара, бейек үрҙәр яулана.


Өфөнән Мәскәүгә тағы бер авиарейс асыла // Иҡтисад | новости башинформ.рф\nӨфөнән Мәскәүгә тағы бер авиарейс асыла\n17:52, 24 декабря 2010 Иҡтисад\nБашҡортостанда иң популяр авиамаршрут – «Өфө — Мәскәү» — шәмбе, 25 декабрҙә, тағы бер уңайлы рейс менән тулыланасаҡ. Авиаташыуҙарҙың урындағы баҙарына бөгөн тағы бер авиакомпания — «Нордавиа – төбәк авиалиниялары» – килде. Ул Рәсәй баш ҡалаһына (Шереметьево аэропорты) «Боинг» 737-500 самолеттарында осош яһаясаҡ.\nОшо айҡанлы «Өфө» Халыҡ-ара аэропорты” акционерҙар йәмғиәтенең бизнес-залында матбуғат конференцияһы үткәрелде, унда «Нордавиа» авиакомпанияһы вәкилдәре һәм «Өфө» аэропортының коммерция директоры Олег Микрюков ҡатнашты.\nМәскәүҙән Өфөгә һәм кирегә компания аҙнаһына алты тапҡыр (йәкшәмбенән тыш) осасаҡ. Өфөнән урындағы ваҡыт менән 20 сәғәт 25 минутта сығасаҡ, Шереметьевонан – 14 сәғәт 15 минутта (Мәскәү ваҡыты).\n«Нордавиа»ның коммерция директоры Виталий Шахов авиакомпанияның тариф сәйәсәте тураһында һөйләне, ул пенсионерҙар һәм 13 йәшкә тиклемге балалар өсөн арзан билеттар, шулай уҡ төркөм менән осоуға ташламалар тәҡдим итә. Башҡортостанда киләһе йылдан социаль туризм программаһы үҫтереләсәге хаҡында белгәс, Виталий Шахов, компания социаль туристарҙы, иң элек Рәсәй баш ҡалаһына, ташыуҙың льготалы формаһы тураһында һөйләшеүҙәр алып барыуға риза буласаҡ, тип белдерҙе.\n— Республика яғынан заявкалар һәм тәҡдимдәр көтәбеҙ, — тине «Нордавиа» вәкилдәре. – Был бик яҡшы эш.


Башҡортостан фильмдары Бөтә Рәсәй фестивалендә еңеп сыҡты - Культурный мир Башкортостана\nБашҡортостан фильмдары Бөтә Рәсәй фестивалендә еңеп сыҡты\nШишәмбе, 16 июль 2019\nҮткән ялдарҙа Туапсе ҡалаһының «Орленок» балалар үҙәгендә XXIII Бөтә Рәсәй визуаль сәнғәт фестивале уҙҙы, ул күренекле режиссер Станислав Говорухин иҫтәлегенә бағышланды. Ошо тураһында «Шонҡар» Башҡортостан йәштәр журналы редакцияһы хәбәр итте.\nБашҡортостандан танылған режиссер Руслан Юлтаевтың «Кластан тыш дәрес» фильмы бер юлы ике номинацияла еңеп сыҡты. «Кино сәнғәтендә балалар» номинацияһында төп ролде башҡарыусы Азамат Шаһисолтанов еңеүсе тип билдәләнде. Ә фильм режиссеры Руслан Юлтаев фестивалдең «Донъя изгелеге өсөн» тигән махсус премияһына лайыҡ булды. Шулай уҡ Башҡортостандан «Һеңлекәш» фильмы ла еңеүселәр рәтендә. Төп ролде башҡарыусы Марта Тимофеева «Иң яҡшы бала роле» номинацияһында еңеп сыҡты, ә фильм актеры һәм режиссеры Александр Галибин йәнә «Донъя изгелеге өсөн» махсус премияһына эйә булды.\nӘйткәндәй, фстивалдә Рәсәйҙең 80 төбәгенән 4 меңгә яҡын бала, 120 билдәле актер һәм режиссер ҡатнашҡан.


Республикала һабантуйҙар гөрләй\nЙола буйынса сарала тирмәләр конкурсы, ат сабышы, милли уйындар, төрлө бәйгеләр уҙа. Дәүләкән районы һабантуйында быйыл офтальмохирургия буйынса халыҡ-ара ғилми-ғәмәли конференция ҡунаҡтары ҡатнашһа, Иглинда байрам ауыл эшсәндәре уҙғарған бай күргәҙмә менән айырылып торҙо.\nЙола буйынса һәр һабантуйҙа ат сабыштары уҙһа, Дәүләкәндәр тимер аттарҙа ярышҡа сыҡты. Спортсылар күрһәткән трюктар бер кемде лә битараф ҡалдырманы.\nҺабантуй ауыл эшсәндәре байрамы. Байрамды район хужалыҡтары парады ла биҙәне. Тамашасылар уларҙы алҡышлап ҡаршыланы. Баҫыу эштәрен ваҡытында уңышлы тамамлаусы хужалыҡтар алдынғылары Маҡтау ҡағыҙҙары, аҡсалата премиялар менән дә бүләкләнде. Икенсе йыл инде Дәүләкән һабантуйында сит ил ҡунаҡтары ла ҡатнаша. Уларҙың ҡайһылары һабантуйҙар тураһында ишетеп белһә лә, күптәргә был байрам көтөлмәгән бүләк булды.\nХельмут Сакс, Дрезден ҡалаһының баш клиникаһы директоры/ Германия/: «Мин бындай байрамға эләгеүемә бик шатмын. Бигерәк тә ауыл хужалыҡтары парады оҡшаны. Унда йәштәрҙең дә ҡатнашыуы аптыратты. Бындай күләмле байрамды күргәнем юҡ ине».\nИглин районында һабантуй ауыл эшсәндәре әҙерләгән күргәҙмә менән асылды. Ауыл биләмәләре милли аш һыу ҡуйылған тирмәләрҙән тыш, театрлаштырылған тамаша ла күрһәтте. Ауыл эшсәндәре ойошторған күргәҙмәләр ҙә ҙур ҡыҙыҡһыныу уятты. Быйыл район умартасылары ҡышты ауыр сыҡҡан. Тәбиғәт һынауҙары тәжрибәле умартасыларҙы ла уяулыҡҡа өндәй.\nҺабантуйҙа тоҡомло малдар үрсетеүсе хужалыҡтар ҙа үҙҙәренең күргәҙмәһен ойошторҙо.\nМилли уйындар, бил бирмәҫ көрәшселәр майҙаны, ат сабышы һәм спорт ярыштары, байрам концерты. Һәр йыл һайын халыҡ ошо күңелле тамашаларҙы көтөп ала. Өҫтәп шуны ғына әйтергә ҡала - халыҡ байрамын ойоштороусылар быйыл да һынатманы.


Владимир Путин: Республика яҡшы үҫә, мин һеҙгә мотлаҡ килермен...\n«Йәшлек» гәзите » Яңылыҡтар таҫмаһы » Владимир Путин: Республика яҡшы үҫә, мин һеҙгә мотлаҡ килермен...\n02.09.2019 Владимир Путин: Республика яҡшы үҫә, мин һеҙгә мотлаҡ килермен...\nРәсәй Президенты был арала субъекттары етәкселәре менән күп осрашты. Йәғни, дөрөҫөрәге, күп башлыҡты, губернаторҙы ҡабул итте.\nШундайҙар иҫәбендә - Чечня башлығы Рамзан Ҡадиров.\nТәүҙә бер нисә аҙна элек бында асылған мәсет тураһында һөйләштеләр. Беҙ Путиндың ҡотлауы хаҡында хәбәр иткәйнек. Баҡһаң, Шалиҙағы иман йорто Европала иң ҙуры икән, ысынлап та. Рамзан әфәнде, донъяла иң матур мәсет был, тип тә ебәрҙе әле. Уға яуап итеп, Президент, донъяла иң матур - Питерҙа, тине.\nРамзан Әхмәт улы Президентты үҙҙәренә саҡырҙы.\nВладимир Путиндың яуабын һәм артабанғы әңгәмәне рәсми стенограмманан (Кремлин.ру сайтынан) бирәбеҙ:


«Киске Өфө» гәзитенең сайты - КИСКЕ АЛТЫНАН ҺУҢ АШАУ ЗЫЯНҒА - 2021 - Мәҡәләләр\nДөрөҫ туҡланыу тураһында һүҙ сыҡһа, йыш ҡына киске сәғәт 6-нан һуң ашамаҫҡа кәрәк, тигән һүҙҙәрҙе ишетергә тура килә. Бындай кәңәште, башлыса, һимереү менән йонсоған кешеләргә бирәләр. Ысынлап та, дөрөҫ: кемдәр алтынан һуң ашауҙан тыйыла, уларҙың ауырлығы күҙгә күренеп кәмей. Ләкин файҙаһы уның менән генә сикләнмәй. Ябығыу - уның күренгән өлөшө генә. Ә күҙгә күренмәгән файҙаһы йөҙ тапҡырға күберәктер. Бына шулар тураһында үҙемдең уй-фекерҙәремде һөйләп китергә уйлайым. Бәлки, кемгәлер файҙаһы тейер...\nКөндөҙгө һәм төнгө энергия\nБашта шуны әйтеп үтәйем: йоҡларға ятҡан ваҡытта ашҡаҙанда аҙыҡ ҡалырға тейеш түгел. Белгестәр әйтеүенсә, ашҡаҙандағы аҙыҡ дүрт сәғәт эсендә эшкәртелеп бөтә. Шуға кемдәр сәғәт 10-да йоҡларға ята, улар киске ашты сәғәт 6-ға тиклем ашарға тейештәр. Ни өсөн аҙыҡ ҡалырға тейеш түгел һуң?\nБыл кеше энергияһының эшмәкәрлегенә бәйле. Ул энергия тураһында һәр кемдең ишеткәне барҙыр. Уның ярҙамында беҙ физик һәм аҡыл эштәрен башҡарабыҙ, хис-тойғоларыбыҙҙы белдерәбеҙ - ғөмүмән, йәшәйбеҙ. Бына шул энергия, минең ҡарашҡа, ике төргә бүленә: беренсеһе - уяу ваҡыттағы энергия, икенсе төрлө мин уны "көндөҙгө энергия" тип атайым. Икенсеһе - йоҡлаған ваҡыттағы энергия, артабан уны "төнгө энергия" тип йөрөтәсәкмен. Көндөҙгө энергия тышҡа ҡарай йүнәлгән була. Кеше уның ярҙамында көнө буйы нимәлер эшләй: уйнай, белем ала, икмәк үҫтерә, ауылдар һәм ҡалалар төҙөй, фәнни асыштар яһай - ғөмүмән, ижад итә. Әйтергә кәрәк, ул бик әүҙем энергия. Көндөҙгө энергияның шулай булыуына ҡояш йылыһы ла ярҙам итәлер. Ни өсөн тигәндә, көндөҙ кеше генә түгел, ҡояш йылыһы тәьҫирендә бөтә тәбиғәт әүҙем хәрәкәт итә башлай.\nӘ йоҡлаған ваҡытта энергия кешенең үҙенә табан йүнәлә. Был - төнгө энергия. Көнө буйы эшләгән ваҡытта кешенең ҡайһы бер эске ағзалары тегеләй-былай "ҡыйшая", эшләү ритмынан сығып китә - ҡыҫҡаһы, әҙерәк "боҙолалар". Төнгө энергия бына шуларҙы "ремонтлай" ҙа инде, йәғни ул ағзаларҙы кире тәбиғи торошона ҡайтара. Кешене яңы хеҙмәт көнөнә әҙерләй. Шуға иртән тороуға, кеше үҙен бик яҡшы тоя, кискеһен башланған ҡайһы бер һыҙланыуҙары ҡул менән һыпырып ташлағандай булып ҡала. Ғөмүмән, йоҡо (энергияһы) - кешенең шәхси табибы ул.\nӘгәр кеше йоҡларға ятыр алдынан, әйтәйек, бер сәғәт алдан ашаһа, нимә була һуң? Ул ваҡытта төнгө энергия үҙенең төп эше - тәнде "ремонтлау" менән булышмаясаҡ. Ә уға, беренсе сиратта, ашҡаҙанындағы аҙыҡты эшкәртергә тура килә. Тән хәрәкәтһеҙ ятҡанға, энергияның күп өлөшө шуға китәсәк. Һәм баяғы "боҙола" башлаған эске ағзалар төҙәтелмәй ҡаласаҡ... Был күренеш көн һайын ҡабатлана икән (ҡыҙғанысҡа ҡаршы, йоҡлар алдынан тамаҡ ялғап алыу күптәрҙең ғәҙәтенә инеп киткән), бына шул төҙәтелмәгән ағзалар артабан да боҙолоуын дауам итәсәк. Һәм, күпмелер ваҡыттан һуң, уларҙа ниндәйҙер ауырыуҙар барлыҡҡа килергә мөмкин...\nБына шуға йоҡларға ятҡанға тиклем дүрт сәғәт алдан туҡланыу һаулыҡ өсөн файҙалы. Йәғни кеше сәғәт 10-да йоҡларға ята икән - киске аш 6-ға тиклем ойошторолорға тейеш. Әлбиттә, кемдәр 11-ҙә ятһа - 7-гә тиклем; 12-лә ятһа, 8-гә тиклем ашарға ярай, тип фекерҙе дауам итергә була. Һаман да киске 6-ға тиклем туҡланыу - иң файҙалыһы. Ни өсөн икәнен икенсе бүлекте уҡығас аңларһығыҙ...\nБыл күренеш кеше һаулығы өсөн бик файҙалы, ти ғалим. Беренсенән, бик күп ауырыуҙар юҡҡа сыға. Ошоға тиклем булғандары ла, башланырға торғандары ла. Шулай уҡ яман шеш ауырыуын тыуҙырыусы күҙәнәктәре лә ҡырҡа кәмей башлай. Белеүебеҙсә, ундай күҙәнәктәр һәр кешелә лә бар. Ғөмүмән, кешенең тәне ауырыуҙарҙан таҙарына башлай.\nИкенсенән, "ҡартайған" һәм "ауырыу" күҙәнәктәр юҡҡа сыҡҡас, уларҙың урындары бушап ҡала. Һәм яңы күҙәнәктәрҙең тыуыуына шарттар барлыҡҡа килә. Йәғни кешенең тәне яңыра башлай. Бына ошо фәнни асышын Есинори Осуми "аутофагия" тип атай (Рус теленә "самопоедание" тип тәржемә ителә). Һәм ғалим уның өсөн 2016 йылда Нобель премияһына лайыҡ була.\nБыл фәнни асыш менән минең мәҡәләмдең темаһы араһында ниндәй бәйләнеш бар һуң? Хәҙер аңлатып үтәм. Белеүебеҙсә, күп кешеләр иртәнге ашты сәғәт 8-ҙәр тирәһендә ашай. Әгәр киске аш сәғәт 6-ла булһа, иртәнге сәғәт 8-гә тиклем күпме ваҡыт үтә? Дөрөҫ, 14 сәғәт. Бына шуға киске 6-нан һуң ашауҙан тыйылып тороу кеше һаулығы өсөн иң файҙалы ваҡыт булып һанала. Шул ваҡытта кешенең ауырлығы ғына кәмемәй, ә төрлө ауырыуҙарҙан да таҙарынасаҡ. Әлбиттә, ундай туҡланыу режимы күпмелер ваҡытҡа һуҙылырға тейеш. Әйтәйек, бер нисә аҙна йәки бер ай дауам итһен. Йәки йәшәү рәүешенә әүерелһен...\nҺүҙемде йомғаҡлап, шуны әйткем килә: сәләмәт йәшәргә теләгән кешеләр үҙҙәренең ҡасан һәм нимә менән туҡланыуына иғтибар итергә тейештәрҙер. Бөйөк табип Гиппократ, күп ауырыуҙар дөрөҫ туҡланмауҙан башлана, тигәнерәк һүҙҙәрен бушҡа әйтмәгәндер...\nЯҙылған: 16.04.21 | Ҡаралған: 182


1 Декабрь 2010, 00:23\nБашҡортостандан 490 әрмегә алыныусы Алыҫ Көнсығышҡа хеҙмәт итергә юлланды. Әлеге көҙгө саҡырылышта илдең ҡораллы Көстәренә беҙҙән 6800 егет ебәрелгән дә инде. Күҙаллауҙар буйынса, барлығы 12360 егет һалдат кейеме кейәсәк.\nРеспубликала инвалидтар өсөн пандустар төҙөү буйынса эш әүҙемләштерелә. Әле Өфөлә 2523 социаль объектта (күбеһенсә магазин, дарыуханаларҙа) шундай уңайлыҡ бар. Беҙҙә ете мең тирәһе кешенең коляскала ултырыуын иҫәпкә алғанда, был юҫыҡта эштәрҙе дауам итергә кәрәк тә.\nКиләһе йылдан Волга буйы федераль округында «Театральное Поволжье» фестивален даими уҙғарыу күҙаллана. Пенза өлкәһе губернаторы Василий Бочкарев театр сәнғәте проблемалары буйынса видеоселектор кәңәшмәһендә ошондай тәҡдим менән сығыш яһаны. Рәсәй Президентының Волга буйы федераль округындағы тулы хоҡуҡлы вәкиле Григорий Рапота ла, муниципаль театрҙарҙың бөгөнгө хәл-торошон баһалап, инициативаны хупланы.\nБаш ҡалала икенсел торлаҡтың бер квадрат метрының хаҡы 43,76 мең һум тәшкил итә. Уҙған аҙнала ул 0,9 процентҡа артҡан. Дөйөм алғанда, йыл башынан фатирҙарҙың бөтә типтарына хаҡтар 9,3 процентҡа күтәрелгән.\nҡалаларҙа ауыл хужалығы тауарҙары йәрминкәләре дауам итә. Был юлы баҡса уңыштары урынын ит биләй. Өфөлә яңы йылға тиклем һигеҙ ит йәрминкәһе ойоштороласаҡ.\n«Өфө» аэропортынан 1 ноябрҙә тәүге осош яһаған «Скай Экспресс» авиакомпанияһы самолеттары шаршамбынан Мәскәүгә көн һайын оса башлаясаҡ. Тағы ла бер яңылыҡ: 10 декабрҙән Шарм-әл-Шәйехкә лә рейстар асыла. Авиакомпания киләһе йылдан Мәскәүгә тәүлегенә ике тапҡыр юлланыу мөмкинлеген дә белдерә.\nЫрымбур өлкәһенең Һарыҡташ районынан 51 йәшлек ир, Ейәнсураға килеп, һарайҙа торған 41 йылҡыны ҡыуып алып китә. Ат ҡарағының «бәхетле миҙгеле» оҙаҡҡа бармай – уны тотоп, судҡа тиклем ябып ҡуялар. Малдар эйәһенә кире ҡайтарыла, ә бур «бинаға законһыҙ инеп, сит милекте урлау» статьяһы буйынса хөкөм ҡарарын көтә.


Сит телдәр өйрәнеү курстары | Башҡорт дәуләт университеты\nҺеҙ бында: БДУ » Баш Бит » Университет тураһында » Институттар һәм факультеттар » Йәмәғәтселек һөнәрҙәре факультеты » Отделения » Сит телдәр өйрәнеү курстары\nСит телдәр өйрәнеү курстары\nКурстарҙы ФРГФ уҡытыусылары алып бара.\nПрограмманың бурысы – телдәр буйынса махсус белем алмаған студенттар профессиональ эшмәкәрлегендә тәржемә итеүселәрҙе әҙерләү. Инглиз теле менән бер рәттән немец, француз һәм чех телдәре өйрәнелә. Сит телдәр өйрәнеү курстарының төп маҡсаты – дөрөҫ әйтелеште булдырыу, лексика һәм грамматика буйынса билдәле бер белемдәр биреү, яҙырға өйрәтеү һәм, иң мөһиме, сит телде практикала, йәғни торошта ҡулланырға өйрәтеү.\nҺәр бүлек – ул яңы белемдәр, ҡыҙыҡлы программа, яңы танышыуҙар, ял итеү төрө. Әммә иң мөһиме – студент йылдарында уҡ юғары уҡыу йортонда донъяға ҡарашыңды киңәйтеү һәм киләсәк профессиональ эшмәкәрлегеңә төрлө яҡлап әҙер булыу. Йәмғиәт һөнәрҙәре факультетында белем алыу йәш белгестәргә актив позицияла, һөнәри һәм йәмғиәт эшмәкәрлегенә ижади ҡарашта булыу өсөн ярҙам итә.\nДәрестәрҙе, күбеһенсә, университет уҡытыусылары – үҙҙәренең көстәрен, ваҡытын һис йәлләмәгән, үҙ эшенә һәм студенттарына ихлас күңел һәм һөйөү менән ҡараған үҙ эшенең оҫта белгестәре алып бара. Дәрестәр төп уҡыу ваҡытынан һуң кискеһен үткәрелә. 2010-2011 уҡыу йылында факультетта уҡыу түләү нигеҙендә алып барыла. Йыллыҡ курс хаҡы 800 һум, сит телдәр курсында бер сәғәткә 40 һум тәшил итә. Курстарҙы тамамлағандан һуң белем алыусылар таныҡлыҡ алып сыға.


Байрамға турамалар » журнал Башкортостан кызы | Башҡортостан ҡыҙы журналы\nКиләһе йылдың «хужаһы» Әтәс бик һаҡсыл, тик ҡомһоҙ түгел. Ул өҫтәлдең мул, етеш булыуын, әммә артыҡ шашынмауҙы хуп күрә. Яңы йыл табынына йәшелсә турамалары, еләк-емеш, ярмалар, балыҡ, диңгеҙ ризыҡтары әҙерләү бигерәк тә яҡшы. Өҫтәл түрендә өйҙә бешерелгән ҡамыр аштары: бәлеш, бауырһаҡ, торт урын алһын. Шулай уҡ әтәстең йорт ҡошо булыуын да онотмайыҡ. Ул артыҡ ҡатмарлы, ялтырауыҡ нәмәләргә ҡарағанда тәбиғи әйберҙәрҙе ярата. Шуға ла табынды биҙәүҙә ҡыҙыл төҫтөң төрлө сағылышындағы ашъяулыҡ, шәмдәр, ағас йә балсыҡ һауыттар айырыуса урынлы булыр.\n500 г диңгеҙ ҡыҫалаһы (креветка), 4 йомортҡа, 4 картуф, 140 г ҡыҙыл ыуылдырыҡ, тәменсә тоҙ, майонез, 1 лавр япрағы, 3 бөртөк ҡара борос кәрәк.\nДиңгеҙ ҡыҫалаһын тоҙ, лавр япрағы, ҡара борос һалынған һыуҙа бешереп алабыҙ. Уртаға бүләбеҙ. Бешкән картуфты, йомортҡаны ҡырғыстан үткәрәбеҙ. Яҫы тәрилкә төбөнә майонез һылайбыҙ, шунан диңгеҙ ҡыҫалаһының яртыһын һалабыҙ. Һәр ҡат өҫтөнә майонез яғабыҙ. Артабан картуф, йомортҡа, диңгеҙ ҡыҫалаһының ҡалған яртыһын һалабыҙ. Майонез өҫтөнә ҡыҙыл ыуылдырыҡты тигеҙ итеп йәйәбеҙ. 6 сәғәткә һыуытҡысҡа ҡуябыҙ. Табынға ҡуйыр алдынан диңгеҙ ҡыҫалаһы, лимон, помидор киҫәктәре, йәшел үләндәр менән биҙәлә.\n100 г краб таяҡсаһы, 2 йомортҡа, 100 г сыр, ҙур булмаған 1 баш һуған, 1 ҙур алма, ярты балғалаҡ үҫемлек майы, тәменсә тоҙ, майонез кәрәк.\nКраб таяҡсаһын ваҡ итеп турайбыҙ. Йомортҡаны бешереп, ағын һарыһынан айырабыҙ, икеһен дә ҡырғыс аша үткәрәбеҙ. Һуғанды ваҡ ҡына итеп турап, үҫемлек майы менән бутайбыҙ. Әрсеп, төшө алынған алманы һәм сырҙы ҡырғыстан үткәрәбеҙ.\nҺауытҡа түбәндәге тәртиптә ҡатлап һалабыҙ: йомортҡаның ағы, сыр, һуған, краб таяҡсаһы, алма, йомортҡаның һарыһы. Һәр ҡатҡа майонез яғабыҙ. Өҫтөн байрамға ярашлы биҙәйбеҙ.\nТеги: Аш-һыу Тәмлекәс